
Roian, boul năzdrăâvan 


ERA ODATĂ UN MOŞ văduvoi şi 
avea un prunc. înaintea casei moşului 
şedea o babă, şi ea tot văduvoaie, care 
avea o fată. Moşu', fiind mai sărac decât 
baba, nu prea avea de toate cele 
trebuincioase pe lângă casă şi, când îi 
trebuia câte ceva, trimitea pruncul la 
babă să-l împrumute, ba după lopată, ba 
după sită; acuşi după una, acuşi după 
alta. 

Odată zise baba către pruncul 
moşului, când veni iară să-i ceară sita: 

- Ştii ce, pruncule? Spune-i lui taică- 
tău că dacă nu are ce-i trebuie la casă să 
mă ieie pe mine de muiere, şi atunci va 
avea de toate. 

Mergând pruncul acasă, îi spuse lui 
taică-su ceea ce îi zisese baba. Moşul luă 
de bani-buni spusele babei, şi într-o sară 
se duse la ea în petit şi după două-trei 
vorbe se ajunseră la târg, iar 


după câteva zile moşul era cu babă, şi 
baba cu moş. Şi începu să-i meargă bine. 
Adunându-şi moşul nişte bănişori, îşi 
cumpără o văcuţă şi, nu după multă 
vreme, vaca îi făta un viţeluş aşa de 
frumos, de credeai că-i scris cu pana. 
Crescând viţelul mare, băiatul moşului şi 
fata babii mergeau cu el la păscut. 

De la o vreme, însă, baba începu să se 
facă afurisită şi nu ştia cum să se 
descotorosească de băiatul moşului şi să-l 
prăpădească:*Baba când trimitea copiii la 
păşune cu Roian - că aşa îl botezaseră 
pe .viţel - punea fetei merinde bună: 
plăcintă şi pui fript, iar băiatului numai 
coji uscate de mălai. Băiatul cerea de la 
fată să-i deie şi lui plăcintă şi din puiul 
fript, dar fata nu voia să-i dea. 

Văzând Roian, care era năzdrăvan, că 
fata nu vrea să-i deie şi băiatului plăcintă 
şi pui fript, i se făcu milă de băiat. Şi 
când fata, sătulă bine, se puse să se 
odihnească d-amiază, Roian îl chemă la o 
parte şi îi zise: 

- Drag stăpânul meu, când îi fi 
flămând, prinde-mă de cornul drept şi-l 
suceşte, iar când îi fi setos să-l suceşti pe 
cel stâng şi să zici: „întindeţi-vă, mese cu 
mâncări şi cu beuturi", şi îndată vei avea 
înaintea ta mese întinse cu tot 

felul de mâncări şi beuturi din cele mai 
bune. După ce te-ai săturat, suceşte-le la 
loc şi zi: „Strânge-ţi-vă, mese cu mâncări 
şi cu beuturi", şi îndată se vor strânge, ca 
şi când n-ar fi fost. 

Băiatul făcu aşa cum îl învățase 
Roian. Şi, de la o vreme, băiatul moşului 
se făcu un fecior frumos şi rumen la faţă, de 
gândeai că-i Făt-Frumos, iar fata babii, care 
mânca numai plăcinte şi pui fripţi, era 
slabă şi galfădă! la faţă, de credeai că 
mănâncă tot ouă clocite. 

Baba stătea acuma să crape de 
năcaz că băiatul moşului din zi în zi era 
tot mai gras şi mai frumos. Şi zise odată 
baba către fata ei: 

- De azi încolo, să bagi de samă, la 
prânz şi la amiază, să vezi de unde şi ce 
mancă pruncul moşului. 

La prânz, fata îşi desfăcu merindea pe 
care i-o pusese maică-sa şi mancă fără să-i 
deie şi fratelui său nici o bucătură. Apoi, 
după ce se satură bine, se aşeză la umbră, 
pe iarbă, să se odihnească, dar cu ochii tot 
la frate-său, să vadă ce va mânca. 

Ştiind Roian de planul babei, chemă pe 
băiat la o parte şi îi spuse: 


1 Galfădă - galbenă, palidă (n. red.). 


- Smulge trei fire de păr din coada 


mea Şi, 
când o închide ochii, aruncă-le peste ea şi 
zi aşa: 


„Lanţ perişorii mei peste doi ochi ai tăi'j? 

Copilul  moşului făcu întocmai. 
Aruncă perii peste fată şi zise: 

- Lant perişorii mei peste doi ochi ai 

tăi! 

Prinse apoi de coarne pe Roian, le 

suci, şi 
cât ai bate-n palme se întinse o masă 
încărcată cu tot felul de mâncări şi de 
beuturi, de care numai împărații au la 
masa loMOupă ce se satură bine, băiatul 
suci iară de coarnele boului, şi masa se 
strânse într-o clipită” 

La amiază făcu tot aşa. Mergând 
sară acasă, baba îndată întrebă pe fată: 

- Cine a adus mâncare băiatului? 

Fata îi răspunse că n-a văzut nimic, 
că s-a culcat, fiindu-i tare somn. Baba o 
dojeni rău şi îi spuse că, dacă nu-i aduce 
nici un răspuns nici mâne sară, apoi va fi 
vai de pielea ei. 

Mâne-zi plecară iarăşi la păşunat cu 
Roian. La amiază, fata se culcă cu spatele 
către fratele său. Văzând feciorul moşului 
că fata se culcase, smulse trei fire de păr 
din coada lui Roian şi, aruncându-le 
peste fată, zise: 

- Lant perişorii mei peste doi ochi ai 

tăi! 


Prinse apoi de coarnele boului şi zise: 

-întindeţi-vă, mese-ntinse cu mâncări 
şi cu beuturi. 

îndată mesele fură întinse şi feciorul 
moşului se ospăta bine, iar la urmă, 
sucind de coamele boului la loc, porunci 
să se strângă mesele. 

Soră-sa, de astă dată stând cu 
spatele la ei, văzu şi auzi tot ce s-a 
petrecut, deoarece avea un ochi şi în 
ceafă, ceea ce nici Roian şi nici feciorul 
moşului n-au ştiut. 

Nu se însera bine, şi fata zise către 
frate-său să plece acasă, că Roian e sătul 
de acu'. 

Cum ajunseră, fata se duse îndată la 
mamă-sa şi îi povesti toate, de-a fir-a-păr, 
cum a smuls băiatul păr din coada lui 
Roian, cum a aruncat firele peste ea, cum 
a sucit de coarnele lui Roian, cum a 
poruncit să se întindă mesele cu mâncări şi 
cu beuturi, iar după ce s-a săturat, cum a 
poruncit să se strângă mesele la loc. 

Auzind afurisita de babă cele spuse de 
fată, nu mai ştia ce să facă de năcaz şi se 
hotărî să-i spună moşului aşa: 

-Ascultă, moşule, noi ţinem boul ăsta 
fără să avem nici un folos după el. Să-l 
tăiem. Dacă nu-l tai, eu nu mai şed cu 
tine nici un ceas! 


- Dară, tu, muiere, slabă minte mai ai! 
Cum 
să tăiem un bou aşa de frumos? Eu zic că 
mai 
bine să-l vindem, că luăm pe el bani buni. 

Baba ţinea una: nu, şi nu, să taie 
boul, că dacă nu-l taie, ea pleacă de la el. 

Moşul, sărmanul, nu ştia ce şi cum să 
facă. Oricum se gândea, nu ieşea bine. îşi 
zicea el: „Dacă tai pe Roian, am pace şi 
linişte-n casă; dar nu mai am bou frumos, 
cum nu s-a mai pomenit. Dacă-l vând şi 
nu-l tai, iară-i rău, că rămân fără 
babăţCine ne spală, cine ne face mâncare, 
cine are grija casei? Vorba ceea: „Rău cu 
rău, dar mai rău fără de rău'| Aşa că 
moşul se hotări şi dădu de ştire la nişte 
măcelari să vină să taie boul, ca să facă 
voia babei. 

Feciorul moşului merse îndată la 
Roian şi-i spuse ce-au pus la cale 
bătrânii. 

- Nu ai nici o frică, dragul meu stăpân! 


Când 

or veni măcelarii, tu să te faci că îţi pare 
rău şi să 
plângi după mine şi să-i rogi să te lase pe 
tine să 
mă loveşti întâi cu barda în cap. Să ai 
grijă, însă, 


să fie poarta deschisă, că eu te voi lua în 
coarne 
şi voi fugi cu tine în lume.+ 

A doua zi, când veniră măcelarii, 
băiatul moşului începu a plânge. 


10 


- Pentru ce plângi, fecioraşule? îl 
întrebară măcelarii. 

- D-apoi cum să nu plâng, că eu l-am 
crescut, eu l-am ţesălat, eu l-am păşunat şi 
eu l-am adăpat,- iar acuma v-aş ruga să mă 
lăsaţi întâi pe mine să-i dau în cap. v 

- Bine,  dragu' nostru, răspunseră 
măcelarii, vino şi ia barda asta şi loveşte-l 
tu întâi. 

Fecioraşul moşului luă barda şi - 
când vru să dea cu ea în capul lui Roian - 
acesta îl luă în coarne şi într-o clipă ţâşni 
ca o săgeată, ieşind pe poartă şi lăsând în 
urma lui un nor de praf. 

Până când alergară măcelarii la 
poartă, Roian nu se mai vedea, parcă-l 
înghiţise pământul. 

După o cale lungă, Roian cu feciorul 
moşului ajunseră într-o pădure frumoasă 
de aramă. Roian îi spuse să sucească de 
coarne şi, întinzându-se mesele cu 
mâncări şi cu beuturi, se satură bine şi 
apoi suci coarnele la loc. 

Văzând Roian că feciorul s-a săturat 
bine, îi spuse aşa: 

- Bagă de samă, dragu' meu, că mă 


duc 

să-mi găsesc ceva de mâncare. Tu, până 
ce vin 
eu, suie-te într-un copac de aramă, dar ai 
grijă ca 


nu cumva să rupi vreo crenguţă ori vreo 
frunză 

din pădure, c-apoi e vai de tine! Pădurea 

asta mare şi frumoasă este a împăratului 

Roşu, şi el are trei paznici care o păzesc: un 

bou de aramă, un bou de fier şi al treilea de 

oţel, şi dacă te prinde vreunul din ei, tot te 
sfarmă şi te zdrobeşte cu coarnele. 

Feciorul nostru, suindu-se într-un copac, 

din 

nebăgare de samă atinse o frunză, care se 

rupse. 

„Cât ai bate în palme, numai ce zări 

venind boul 

de aramă care, mânios peste măsură, zise 


către 
feciorul 

nostru: 

- Fi-ţi-ar fi murit zilele când te-ai 
născut! Ai 
venit cu Roianul tău, iarba să mi-o 
mance, apa 
să mi-o beie şi pădurea să mi-o terfeliţi? 
Mâne, la 


prânzu' mare, Roianul tău să fie la podul 
de 
aramă, să ne luptăm pe viaţă şi pe 
moarte, că, 
de nu, aici vă rămân oasele! Ai înţeles? 

- Da, am înţeles, răspunse feciorul 


necăjit. 
Roian se întorsese şi el necăjit şi 
dojeni pe 
feciorul moşului: 
e - Da' ce truda mi-ai făcut? 
Feciorul îi povesti toată păţania, apoi îi 
spuse 


că boul de aramă i-a poruncit lui Roian ca 
mâne, 
la prânzu' mare, să fie la podul de aramă, 


să se 
lupte cu el, pe viaţă şi pe moarte, că, de 
nu, aici 


le rămân oasele. ; 

Roian se întrista. Mâne-zi, la prânzu' 
mare se duse la podul de aramă. 

Cum se întâlniră, se şi apucară la 
luptă. Şi nu trecu mult, şi boul de aramă 
zăcea mort în mijlocul podului. Roian zise 
atunci feciorului să taie unul din coarnele 
boului de aramă şi să-l păstreze cu grijă, 
ca pe ochii lui, că odată va avea mare 
nevoie de el. Apoi îi spuse că iară merge să- 
şi caute de mâncare, sfătuindu-l din nou 
ca nu cumva să mai strice ceva din 
pădure, că acum e alt paznic, mai tare 
decât cel de aramă şi mai amarnic. E 
boul de fier/ 

După ce plecă Roian, băiatul îndată 
se sui într-un copac înalt, ca să nu-l 
prindă paznicul de fier. Dar iară atinse o 
crenguţă - şi se rupse. Şi dintr-o dată se 
auzi o vâjâitură groaznică, încât se 
clătină toată pădurea, de gândeai că se 
prăbuşeşte lumea. Venea  păzitorul 
pădurii, boul de fier, care şi strigă 
feciorului: 

- Un frate mi l-ai omorât, iarba mi-ai 
păscut-o cu Roianul tău, apa mi-ai băut-o şi 
pădurea mi-aţi terfelit-o! Da' ce mai ai de 
gând să faci? Să-i spui lui Roian al tău să 
fie mâne dimineaţă la podul de fier, să se 
lupte cu mine pe viaţă şi pe moarte, că, de 
nu, va fi vai şi amar de voi amândoi! 

A doua zi, cu noaptea-n cap, Roian 
plecă la podul de fier. Aci îl aştepta boul 
de fier, şi se încinseră la luptă, şi mi se 
trântiră, şi mi se izbiră, încă dinainte de 
răsăritul soarelui, până către asfinţit, 
când, văzând Roian că nu e glumă, se 
repezi o dată din toate puterile în boul de 
fier, şi cum îl lovi cu coarnele în coaste, îi 
trecură coarnele prin ele şi prin burtă, ca 
printr-o beşică umflată, şi căzu mort boul 
de fier. 

Roian chemă iară pe stăpânul său şi-l 
sfătui să taie un corn de la boul de fier şi 
să-l păstreze bine, că odată va avea mare 
nevoie de el. Apoi plecă să-şi găsească de 
mâncare, zicând că e tare flămând şi 
obosit de atâta luptă, dar mai întâi îi 
reaminti să nu mai rupă ceva din pădure, 
că paznicul ăsta, boul de oţel, are o 
putere şi mai mare, şi se teme că nu va 
mai putea să-l doboare, şi va fi vai de 
capul lor. 

După plecarea lui Roian, feciorul se 
grăbi să se suie într-un copac de groaza 
boului de oţel, şi - cum făcu, cum drese - 
iară rupse o crenguţă. 

Şi numai ce se pomi o vijelie din 
acelea care scot arborii mari din rădăcină şi 
răstoamă casele, şi se pomeni feciorul 
nostru cu boul de oţel sub copacul în care se 
suise el, strigându-i plin de mânie: 

- Da' oare ce ţi-ai pus în gând? Doi 
fraţi mi-a omorât Roian al tău, iarba mi-ai 
păscut-o, apa mi-ai băut-o şi pădurea mi- 
ai rupt-o - acum ce mai vrei? Spune-i lui 
Roian ca mâne dimineaţă să fie la podul 
de oţel, să se lupte cu mine pe viaţă şi pe 
moarte, că, de nu vine, nu mai călcaţi 
iarbă verde! 

Roian iarăşi alergă-ntr-un suflet, să 
vadă ce s-a mai întâmplat cu stăpânu-său. 
Ajungând la fecior, acesta îi povesti cum s- 
a suit într-un copac şi cum abia a atins o 
crenguţă, cu vârful căciulii, şi s-a şi rupt. 
îi spuse apoi ca mâne dimineaţă să fie la 
podul de oţel, ca să se lupte cu boul de 
oţel. 

Bietul Roian nu mai ştia ce să facă 
de amărât ce era. De ceilalţi i-a fost frică, 
şi nu prea, dar de ăsta îi era şi lui groază. 

în dimineaţa următoare, până încă 
nu se lumină de ziuă, Roian şi cu boul de 
oţel erau pe podul de oţel şi se luptau pe 
viaţă şi pe moarte. Se izbeau în coarne, 
de se auzea până departe cum le pocneau. 
Şi se luptară până la amiaz', se luptară 
până pe-nserat, ba se luptară până la 
miezul nopţii, fără să se poată învinge 
unul pe altul. Şi luptându-se mai departe, 
pe când începea să se reverse zorile, boul 
de oţel rămase mort pe 

podul de oţel. Feciorul moşului tăie un 
corn de-al boului de oţel şi îl aşeză lângă 
celelalte două şi le li'ă pe umăr. 

Roian se trase la o parte şi se puse la 
odihnă, că era frânt de oboseală. După ce 
se odihni bine, se apropie de stăpânul său 
şi-i grăi aşa: 

- Dragul meu stăpân, pentru că m-ai 
îngrijit şi m-ai crescut ca un bun stăpân, 
cred că te-am slujit destul şi cred că nu te 
poţi plânge de mine. Acum eu vreau să mă 
duc în lume, să mai trăiesc şi singur. Să ai 
grijă ca de ochii tăi din cap de cele trei 
coarne pe care ţi-am zis să le iei, iar când 
vei avea vreun năcaz, n-ai decât să sufli în 
cornul cel de aramă. Eu voi auzi şi voi veni 
îndată; când vei sufla în cornul de fier mi- 
oi iuți paşii, iar când vei sufla în cel de 
oţel voi fi lângă tine. Şi acum rămâi 
sănătos, că eu plec! 

Feciorul moşului îmbrăţişa gâtul 
boului şi-l sărută pe frunte, cu ochii plini 
de lacrimi. 

Văzându-se apoi singur cuc în 
pădure, se apucă să-şi facă o colibă. Rupse 
câteva braţe de crengi, făcu din ele o 
colibă de mai mare dragul să tot stai în 
ea, şi-şi aşternu un pat moale din frunze 
şi din ramurele tinere din pădurea de 
aramă. Se odihnea bine. Aici, în pădure, 
găsea 

multe nuci, alune, mure şi alte poame 
gustoase, aşa că nu ducea lipsă de nimic. 

Dar împăratul Roşu, care era 
stăpânul pădurii, văzând că cei trei boi ai 
lui nu mai dau nici un semn de viaţă, 
porunci să se trimită slujitori în toate 
părţile, că doară va putea ştirici ce s-a 
întâmplat cu paznicii lui. Şi dacă se vor 
găsi morţi, să se afle cine i-a omorât. 

O babă, umblând prin pădure, găsi 
pe feciorul nostru şi, băgând sama că are 
şi colibă în pădurea împăratului, îl bănui 
că trebuie să ştie ceva de soarta boilor, iar 
dacă vor fi morţi trebuie să ştie cine i-a 
omorât, că altcum nu ar fi cutezat el să-şi 
facă adăpost acolo. 

Aşa că baba, nici una, nici alta, se 
duse aţă la-mpărat şi-i spuse că ea îi va 
aduce pe omul care ştie cine a omorât 
paznicii pădurii, şi ceru să-i deie o roabă 
uşoară, de cele cu o roată, şi o sticlă de 
vin de nouă ani. Luă roaba şi sticla de vin 
şi merse d-a dreptu' la coliba feciorului 
nostru. 

- Bună ziua, fecioraşule! 

- Bună să-ţi fie inima, babo! Da' ce cauţi 
dumneata pe aici? 

- D-apoi iacă, dragu' babei, am venit să 
adun nişte uscături, să ie duc acasă, că nu am 
cu 

ce să-mi fierb o mâncare şi la iarnă cu ce 
să mă încălzesc, îi răspunse baba afurisită 
şi se apucă să adune crengi uscate. 

Fecioraşului nostru i se făcu milă de 
ea şi se duse să-i ajute la strâns. Baba, 
şireată, îi mulţumi şi apoi îl îmbie cu vin 
şi îi dete sticla să beie. Feciorul nostru, 
care nu mai băuse vin de când plecase 
Roian, ca să nu supere pe baba care îl 
îmbia mereu, luă sticla şi, fiind setos, 
înghiţi cu nădejde de vreo câteva ori, 
încât abia mai rămase pe fundul sticlei. 

Atâta dorea şi baba. Feciorul nostru 
se îmbătase criţă şi căzu la pământ ca 
mort. Baba se căzni cum putu şi-l puse în 
roabă. Văzând cele trei coarne de bou 
atârnate în colibă, le luă, le puse în roabă 
şi plecă apoi voioasă la palatul 
împăratului. 

Cum ajunse baba înaintea 
împăratului, îi arătă cele trei coarne, pe 
care acesta le cunoscu îndată că sunt ale 
celor trei paznici ai lui, şi-l năpădiră 
lacrimile de mila lor. Apoi baba îi arătă şi 
pe voinicul nostru, care dormea în roabă, 
mort de beat, şi spuse împăratului că în 
coliba lui a aflat coarnele, atârnate 
deasupra capului unde dormea el. 

împăratul Roşu se mânie tare şi dădu 
poruncă slujitorilor ca, după ce se va trezi 
voinicul nostru din beţie, să-l ducă îndată la 
spânzurătoare. 

Când îl duceau la spânzurătoare, 
voinicul se rugă de slugile împăratului să- 
l lase să sufle câte o dată în fiecare corn. 

Luă deci cornul de aramă şi suflă o 
dată în el. Roian auzi cornul acolo unde 
se afla şi plecă la drum; suflă voinicul în 
al doilea corn, în cel de fier, şi Roian iuți 
paşii, iară când suflă în cel de oţel, Roian 
deja îşi făcea drum prin mulţimea care se 
adunase ca să vadă cum îl spânzură şi, 
luând în coarne pe feciorul moşului, s-au 
dus, s-au tot dus; şi nimeni n-a mai auzit 
vorbindu-se despre ei, până în ziua de azi. 


Todoraş purcăraşul 


ERA ODATĂ UN ÎMPĂRAT şi 
împăratul acela avea-naintea palatului 
său un măr foarte înalt, atâta era de înalt, 
încât nu i se vedea vârful. 

împăratul era bătrân foarte. într-o 
noapte visă că de va mânca un măr din 
pomul care era în faţa palatului său va 
întineri pe dată ca un prunc de-o zi. 

A trimis scrisori prin multe ţări şi 
răvaşe prin oraşe, că cine se va sui în mărul 
din faţa palatului şi îi va aduce un măr din 
acel pom, va primi jumătate de împărăție 
şi pe fata lui de soţie. 

Alergat-au feciori de crai şi de 
împărați, să-şi cerce norocul, dar nici unul 
nu a putut face nici o ispravă. Venit-au feţi- 
frumoşi şi mulţi viteji, care se luptaseră cu 
zmei şi cu balauri, dar toţi s-au întors cu 
buzele umflate. 

Odată, intră la împăratul purcarul său 
Todoraş şi îi zise: 

- înălțate împărate, să nu-ți fie cu 
supărare cele ce-ţi spun: anume că aş voi şi 
eu să-mi încerc norocu', să mă sui în măr. 

-Apoi, liberă ţi-e calea, fătu-meu, 
numa' să fii fecior! încearcă şi tu, poate să 
fii mai norocos decât ceilalţi. 

Todoraş purcăraşu', luându-şi 
merinde pe o zi şi toporaşul său, începu a 
se urca pe tulpina mărului, într-o 
duminică, pe când începuse a se crăpa de 
ziuă. 

Se suia Todoraş cu spor, nu-i vorbă, 
parcă era o mâţă, iar când se obosea, 
împlânta toporul în tulpina pomului, se 
aşeza pe el şi se odihnea, apoi iarăşi urca. 

Trecuse prânzul, trecuse şi amiaza, 
se apropia seara, dar vârful pomului nici 
pomeneală nu era să se vadă. 

Sfinţi soarele şi, ridicându-şi 'Todoraş 
capul în sus, zări deasupra ceva 
întunecos, ca un nor. Apropiindu-se tot 
mai mult de nor, auzi deodată un glas 
zicându-i: 

- Cine eşti, om pământean? Dacă eşti 
om bun, vino, dar dacă eşti om rău, să nu 
cutezi, că am o căţea cu dinţi de fler şi cu 
măsele de oţel şi, dacă te apucă, tot te- 
mbucă! 

- Om bun, om bun! răspunse Todoraş 
şi puse piciorul pe nor. 

Cum ajunse acolo, mai mare îi fu 
mirarea văzând o casă frumoasă ca-n 
poveşti. Era casa în care trăia maica 
Luni. 

- Bună ziua, măicuţă! zise Todoraş. 

- Mulţam dumitale, fecioraşule 
pământean. Da' ce ţi-o adus vântul părul, 
cioarele picioarele şi corbii ochii pe aici? 
Că fiinţă de om pământean încă n-a pus 
piciorul în locurile astea. 

- Nu mi-o adus vântul părul, cioarele 
picioarele şi corbii ochii, îi întoarse vorba 
voinicul nostru, ci eu singur am venit, că 
sunt harnic de capul meu! Şi vreau să mă 
sui în vârful mărului ăstuia, să iau un măr 
din el, să-l duc împăratului, că a visat 
împăratul că, dacă va mânca un măr din 
pomul ăsta, va întineri ca un prunc de-o 
Zi. 

- Hei, dragu' meu, dar de greu lucru 
te-ai hotărât să te apuci, că eu sunt aici de- 
o grămadă de ani şi nu ştiu să aibă mărul 
ăsta vârf. Da' iacă, ţi-oi da ceva de 
mâncare, te-i hodini la mine astă sară, iar 
mâne dimineaţă îi pleca cu noaptea-n cap 
la sora mea, maica Marţi. Eu ţi-oi pregăti 
o merinde uşoară din care, oricât îi 
mânca, tot nu se va gata, şi îi încerca la 
sora mea, poate ea de nu o fi auzit cumva 
de vârfu' mărului, că e mai bătrână decât 
mine. 

Todoraş, după ce cină, se culcă, iar 
dimineaţa, luându-şi merindea uşoară şi 
toporaşul; începu să se suie din nou pe 
tulpina mărului. Către sară ajunse la maica 
Marţi. Când să se apropie de casa ei, auzi 
un glas întrebând: 

- Cine eşti, om pământean? Dacă 


eşti om 
bun, vino, dar dacă eşti rău, să nu 
îndrăzneşti să 


calci cu picioarele p-aci, că am o căţea cu 
dinţi 

de fier şi cu măsele de oţel şi, dacă te 
apucă, tot te-mbucă. 
- Om bun, om bun! răspunse Todoraş. 
Şi cobori pe norul unde era casa maicii Marţi. 
- Bună sară, măicuţă! îi dete bineţe 
Todoraş. 
- Multam dumitale, fecioraş 
pământean. Da' ce ţi-au adus cioarele 
picioarele, ciocârliile  călcâile, tărcile 
fălcile şi corbii ochii pe aici, pe unde 
suflet pământean n-a călcat? 
- Nu mi-au adus cioarele picioarele, 
ciocârliile călcâile, țărcile fălcile şi corbii 
ochii, ci eu singur am venit, că sunt 
vrednic de capu' meu! Vreau să mă sui în 
vârtui ăstui pom, să iau d-a-colo un măr şi 
să-l duc împăratului, că a visat într-o 
noapte că, dacă va mânca un măr, va întineri 
ca un prunc de-o zi. 
- Hei, dragu' meu, dar de greu lucru 
te-ai apucat, că eu sunt aici de o grămadă 
de ani, şi nu ştiu să aibă mărul ăsta vârf. 
Acu', dacă te-ai ostenit de ai ajuns până la 
mine, iacă, eu ţi-oi da ceva de mâncare şi te 
vei  hodini noaptea asta, iar mâne 
dimineaţă vei pleca la maica Miercuri, că 
e mai bătrână decât mine şi poate îţi va şti 
spune ceva. 

Mâne-zi, Todoraş se  sculă de 
dimineaţă şi, muiţumindu-i pentru cină şi 
pentru hodină, îşi luă 


23 


ziua-bună de la maica Marţi şi începu 
iarăşi a se urca pe tulpina mărului în sus, 
doară-doară va putea ajunge la vârf. 

Şi tot aşa călători feciorul nostru de la 
maica Miercuri la maica Joi, a trecut pe la 
maica Vineri, până ajunse la maica 
Sâmbătă, iar de aici a ajuns, sară, la un nor 
alb, de gândeai că e făcut din nea. îţi lua 
vederile, atâta era de alb. 

Deodată auzi un glas din vârful 

mărului: 

- Dacă eşti un om bun, vino la mine, 
însă dacă eşti rău să nu te apropii, că am 
o căţea cu dinţii de fier şi cu măselele de 
oţel şi, cum te-apucă, tot te-mbucă. 

- Om bun, om bun, maică Duminică! 
răspunse Todoraş, foarte bucuros că 
vedea vârful mărului, care era încărcat de 
mere roşii şi galbene, de gândeai că sunt 
făcute din aur. 

Todoraş puse piciorul pe norul alb şi 
merse la casa maicii Duminici, care era 
aşezată între crengile mărului, de-abia se 
vedea printre frunze şi printre mere, şi-i 
dete bineţe bătrânei: 

- Bună sară, maică Duminică! 

- Să fii sănătos, Todoraş purcăraş! O, 
da' de mult te tot aştept să vii! Că am o fată 
mare, şi când s-a născut mi-a spus Ursita 
că vei fi bărbatul ei. 

- Ba, eu nu pot să-i fiu bărbat, ci am 
venit până aici să duc împăratului un măr 
din vârful mărului, că el a visat într-o 
noapte că, dacă va mânca un măr din 
pomul ăsta, va întineri ca un prunc de-o zi, 
şi dacă-i duc mărul, îmi dă jumătate de 
împărăție şi fata lui de soţie. 

- Bine, zise maica Duminică, fie cum ţi-i 
voia, dar numai atunci te las să iei un măr 
din pom, să-l duci împăratului, dacă mă 
slujeşti un an de zile, altcum nu. 

- Foarte bucuros, răspunse Todoraş. 

A doua zi, maica Duminică se sculă de 
dimineaţă şi se îmbrăcă să meargă la 
treburile ei. Lui Todoraş nu-i dădu alt lucru 
de făcut, decât să măture prin ocol şi să 
facă treburile mărunte din jurul casei. La 
urmă, înainte de plecare, îi mai spuse că 
într-o cămară este închis un zmeu, care i-a 
fost furat fata, dar, prinzându-l, l-a legat cu 
trei cercuri de fier şi l-a închis acolo, 
lăsându-l să moară de foame şi de sete. L-a 
sfătuit pe Todoraş ca nu cumva să-l pună 
păcatele să-i deie apă să beie, că atunci 
zmeul prinde putere, rupe cercurile, şi iară îi 
fură fata. 

Todoraş îi făgădui că le va împlini pe 
toate aşa cum i-a poruncit şi, după ce plecă 
maica Duminică, se apucă de lucru. 

Mătură frumos tot ocolul, aşeză 
toate lucrurile la locul lor şi, învârtindu-se 
pe lângă casă, ajunse la cămara în care 
era închis zmeul. 

Cum îl zări, zmeul îl rugă aşa: 

- Dragul meu 'Todoraş, fie-ţi milă de 
mine şi 
fă-mi un bine, că şi eu ţi-oi face la rândul 
meu. 

Dă-mi numai trei picături de apă, că mi-e 
tare sete! 

Fiindu-i milă lui Todoraş, merse şi-i 
aduse trei picături de apă. Cum înghiţi 
zmeul cele trei picături de apă, se umflă 
din toate puterile, şi dintr-o dată cercurile 
cu care era legat plesniră, şi zmeul ieşi 
afară din cămară şi, furând făta din nou, o 
şterse la fugă. Todoraş nu mai ştia ce să 
facă de năcăjit ce era. Nu putea înţelege 
cum de căpătase zmeul aşa putere mare, 
numai din trei picături de apă. Ce-i va zice 
şi ce-i va face maica Duminică, oare, când 
va vedea că nu-i nici fata, nici zmeul? 

Maica Duminică veni repede acasă, 
căci ştia tot ce s-a petrecut de la plecarea 
ei. 

- Vai de mine, dar ce mi-ai făcut, 


Todoraş? 

se tângui bătrâna. Ce să mă ştiu face 
acum fără 
fată? Na unsoriie astea, şi ori pe cine-i vei 
unge 

cu ele, dacă e mort, îndată învie, apoi 
mergi până 


unde vei da de palatul zmeului şi, dacă-mi 
aduci 
fata, îţi dau mărul. 

- Bine, maică Duminică, mă duc, şi 


până 
nu dau de zmeu nu mă opresc nicicum şi 
am să 


aduc fata înapoi. 

Todoraş se pregăti în grabă mare şi 
se luă pe urmele zmeului. Cum mergea aşa, 
găsi în drum un uliu mort. Fiindu-i milă de 
bietul uliu, luă îndată unsoarea de la 
maica Duminică, unse cu ea penele 
uliului, şi uliul îndată se sculă şi zbură şi, 
învârtindu-se în jurul lui 'Todoraş, îi 
spuse: 

-Alelei, drag fratele meu, că bun 
somn am dormit! Când vei avea vreun 
năcaz mare, vină numai în pădurea asta, 
şi eu te-oi ajuta, că şi tu m-ai ajutat şi mi- 
ai dat viaţă. 

Todoraş porni din nou la drum. Nu 
departe dete peste un lup mort lângă o 
baltă. Cum îl văzu, se apropie de lup, îl 
unse, şi lupul sări în picioare şi începu a 
se gudura înaintea lui Todoraş: 

- Oh, drag fratele meu, dulce somn am 
avut! 

Fiindcă mi-ai făcut acest mare bine, şi eu 
sunt 

dator să-ţi răsplătesc cu bine. Când s-o 
întâmpla 

să ai vreo durere mare, vino numai pe 
aici, şi eu 
te voi ajuta. 

Şi iarăşii plecă Todoraş mai departe, 
cale lungă să-i ajungă, cum se zice din 
poveste, că-nainte mult miai este. 

De la o vreme, fiind tare obosit, se 
aşeză pe iarbă, pe malurile unui râu şi, 
scoţându-şi merindea, începu să 
mănânce, iar după ce se satură bine 
cobori la apă şi îşi stampară setea. Aci 
dete cu ochii de un peşte mort. Luă 
unsoarea şi, scoțând peştele din apă, îl 
unse, şi deodată văzu peştele ieşindu-i în 
faţă şi zicând: 

- Vai, drag fratele meu, da' bine am 


mai 

dormit! îţi mulţămesc că m-ai înviat. Când 
vei avea 
vreodată vreun năcaz mare, vino numai 
la râul 


ăsta, şi eu îţi voi ajuta. 

Plecând grăbit, Todoraş purcăraşu 
ajunse la fântâna zmeului. Aci se aşeză la 
umbra unei sălcii mari şi, punându-şi 
fluierul la gură, începu a cânta duios 
încât şi frunzele pomilor prinseră a se 
legăna de cântecul plin de jale al lui 
Todoraş. 

Deodată fata maicii Duminici, auzind 
fluierul, veni să vadă cine cântă aşa de 
duios, de parcă ţi se rupea inima 
ascultându-l. Cum o zări că se apropie, 
Todoraş îi zise: 

- Hai repede să fugim, să nu ne prindă 

zmeul! 

Şi o luară amândoi la sănătoasa. 

Căţeaua zmeului alergă cât putu de 

repede 
la patul stăpânu-său, unde îşi dormea el 
somnul de amiază, şi îi zise: 

- Heleleau, beleleau, drag stăpânu- 
meu, scoală-te, că nu ştiu cine a furat pe 
stăpâna mea! 
- Da' las s-o fure, că oi dormi o 
dormită, oi bea o băută şi oi fugi o fugită, 
şi i-oi ajunge. 

Aşa şi făcu zmeul, dormi cât dormi, 
apoi beu ce beu, şi se luă la fugă nebună 
după ei, şi nu trecu ca de când vă 
povestesc şi îi ajunse. 

- Ai mare noroc, Todoraş, zise zmeul, 


că 

mi-ai făcut şi tu mie un bine, atunci când 
mi-ai dat 
trei picături de apă, de am putut scăpa 
din robia 
maicii Duminici, altfel te făceam una cu 
pământul. 


Şi luând zmeul fata de mână, o duse 
înapoi la palatul lui. Todoraş se întoarse 
năcăjit la maica Duminică. Aceasta îl 
întrebă: 

- No, dragul meu Todoraş, ce ispravă 
ai făcut? 

- Era să fie bine, răspunse 'Todoraş, dar 
ne-a ajuns zmeul din urmă şi a luat iarăşi 
fata. 

- Acuma, dragul meu, să mergi la 
Baba-Ana-Năzdrăvana şi să o slujeşti un 
an şi o zi, iar după ce vei împlini anu', să-i 
ceri ca plată să-ţi deie să alegi din stava! 
ei de cai, care-i vrea tu. Da' bagă bine de 
samă ce-ţi spun, să nu mai faci 


1 Stavă - herghelie (n. red). 

de capu' tău: baba are între caii ei un cal 
cu şapte inimi, un cal năzdrăvan; îi vedea 
între toţi caii ei frumoşi şi graşi unul urât 
şi slab, numai oasele şi pielea; tu pe acela 
să ţi-l alegi, şi altul să nu primeşti. Cu 
calul ăsta nu te va mai ajunge zmeul. 
Todoraş plecă la Baba-Ana-Năzdrăvana. 
Cum ajunse la ea, baba îl întrebă: 
- Ce vânt te-a adus pe aici, ori poate 
ţi-ai urât zilele? 
- Nu mi-am urât zilele, babo, ci am 
venit să te slujesc cu cinste şi omenie, iar 
când o trece un an şi o zi, în loc de 
simbrie să-mi dai un cal pe ales, care mi- 
o plăcea mie. 
- Bine, Todoraş, dar să bagi de samă 
că, dacă vei pierde vreun cal, îl vei plăti 
cu capul. 

în ocolul casei unde locuia baba se 
aflau o mulțime de pari ascuţiţi la vârf şi 
împlântaţi în pământ, şi în fiecare par era 
împlântat câte un cap de om. Numai un 
singur par era fără cap, şi el striga 
întruna: „Dă-mi cap! Dă-mi cap!" 

Baba-Ana-Năzdrăvana era acum tare 
voioasă, crezând că Todoraş nu o va putea 
sluji un an şi o zi, şi aşa îi va pune şi 
capul lui în parul acela gol, care cerea 
cap de om. îl chemă pe 'Todoraş în odaia 
ei şi îi dete să mănânce, iar ea 

se duse în staul şi începu a bate o iapă, de 
o făcu toată vărgi pe spate, şi îi porunci 
aşa: 

- Să te duci în codri, să crapi un lemn 


gros 

în patru, să te bagi în el, apoi să-l închei 
la loc, 
aşa ca să nu se cunoască nici un fel de 
urmă, că 


dacă te va găsi Todoraş şi va veni cu tine 
acasă 
va fi vai de pielea ta! 

Baba veni apoi la 'Todoraş şi îi zise: 

- Nu-ţi dau altă de lucru, decât să 


păzeşti 9) 
iapă la păşune; dar dacă nu vei putea-o 
păzi, vezi 
parul acela? Acolo îţi va sta capul. Iar dacă 
(0) vei 
păzi şi nu o vei pierde, îţi dau simbrie, 
aşa cum 


ne-am tocmit. 

- Bine, am s-o păzesc! răspunse 

Todoraş. 

Luând iapa de căpăstru, plecă el cu 

ea la 
păşune. Ajungând la locul de păşunat, 
împiedică iapa şi se trase apoi la umbra 
unui copac, să se odihnească. Văzând iapa 
că Todoraş doarme, îşi făcu urma pierdută 
şi se ascunse în codri, unde cât ai clipi 
din ochi crăpă un lemn în patru, se băgă 
în el şi încheie bine crăpăturile, ca să nu 
se cunoască nici o urmă, aşa după cum îi 
poruncise Baba-Ana-Năzdrăvana. 

Către sară, sculându-se Todoraş, mai 
mare îi fu spaima când văzu că iapa nu e 
nicăieri. Căută 

în dreapta, căută în stânga, dar nici urmă 
de iapă. Parcă o înghiţise pământul. 
Merse prin pădure plângând şi văitându- 
se, ştiind că baba are să-i pună capul în 
par. Deodată îi ieşi în cale uliul şi, 
văzându-l pe Todoraş al nostru plângând 
şi văitându-se, îl întrebă: 

- De ce plângi şi te văicăreşti aşa, 
drag fratele meu? 

- D-apoi cum n-oi plânge şi nu m-oi 
văicări, că, iaca, mi-a dat Baba-Ana- 
Năzdrăvana să-i păzesc o afurisită de iapă 
la păşune şi, furându-mă somnul, a pierit 
şi nu o mai pot găsi, şi dacă mă întorc fără 
de iapă îmi taie baba capul şi mi-l pune şi 
pe al meu într-uh par din ocolul ei. 

- Nu te necăji, drag fratele meu! îl 
încuraja uliul. Stai puţin aci şi mă aşteaptă, 
că eu am să ţi-o găsesc şi ţi-o aduc. 

Şi numa' ce văzu Todoraş că se 
adună o mulţime de ulii şi pornesc în 
căutarea iepei. 

Nu trecu mult, şi iacă vede venind 
iapa, fugind cât o ţineau picioarele, 
mânată de un nor de ulii. Nu ştia Todoraş 
ce să facă de bucurie şi cum să-i 
mulţămească uliului pentru bine ce i l-a 
făcut. Luă iapa de căpăstru şi merse cu ea 
către casa babei, voios că a scăpat de la 
moarte. 

Când îl văzu Baba-Ana-Năzdrăvana că 
intră cu iapa pe poartă, era cât p-aci să 
crape de năcaz. Todoraş duse iapa la grajd 
şi merse la babă să-i deie de cină. După 
cină se duse să se culce. A doua zi, baba îi 
dădu poruncă lui Todoraş să ducă iară la 
păşune iapa. Până prânzi Todoraş, baba 
merse la iapă şi, trăgându-i iarăşi o 
bătaie soră cu moartea, îi porunci să se 
ascundă la rădăcina unui arbore mare, în 
pământ, spunându-i că, dacă şi de astă dată 
va veni 'Todoraş cu ea de căpăstru acasă, îi 
va pune capul ei în par. 

După ce prânzi, 'Todoraş luă iapa de 
căpăstru şi merse cu ea la păşune, o 
împiedică, iar el se trase la umbră să se 
odihnească. De la o vreme iară îl fură 
somnul şi adormi. Văzând iapa că Todoraş 
doarme, iarăşi îşi pierdu urma şi se băgă 
în pământ, la rădăcina unui arbore mare, 
aşa cum avea poruncă de la stăpână-sa. 

Apropiindu-se sară, Todoraş se trezi 
din nou fără iapă, şi iar începu a se tângui 
şi a plânge prin pădure, căutând-o. 

Mergând el aşa, tot plângând, se 
întâlni cu lupul pe care-l înviase. 

- De ce plângi şi te năcăjeşti, drag 
fratele meu? îl întrebă lupul. 


3 - Poveşti nemuritoare - cd 78 

- D-apoi cum să nu plâng şi sănu mă 
năcăjesc, că m-am băgat slugă la Baba- 
Ana-Năzdrăvana şi mi-a dat să-i păzesc la 
păşune o afurisită de iapă, şi acuma am 
pierdut-o a doua oară şi, dacă nu o 
găsesc, îmi pierd capul. 

- Oh, drag fratele meu, nu te mai 
năcăji nimic! Un bine mi-ai făcut, şi cu 
bine ţi-s dator. Stai aci şi mă aşteaptă, că 
îndată va fi iapa înaintea ta. 

Nu trecu mult timp, când iacă vede 
Todoraş iapa venind îg fuga mare către 
el, gonită de o droaie de lupi care o 
urmăreau, şi mare îi fu bucuria. O luă de 
căpăstru şi, mulţămindu-i lupului, merse cu 
ea acasă. 

Când îl văzu din nou baba pe 
Todoraş intrând pe poartă cu iapa de 
căpăstru, se făcu foc şi pară de năcaz. 
Todoraş băgă iapa în staul şi se duse apoi 
la babă să-i dea de cină. 

A doua zi de dimineaţă, baba dete 
lui Todoraş să mănânce, iară ea luă un 
bici şi merse la iapă şi, lovind-o fără milă, 
îi porunci aşa: 

- Să te duci, iapă afurisită, în fundul 


mării, 
să nu te mai găsească Todoraş, că apoi 
nu fac 


altceva cu tine, numai îţi jupoi pielea de 
vie! 

Todoraş luă iapa şi plecă iarăşi cu ea 
la păşune, o împiedică şi se aşeză la 
umbră şi, de la o vreme, iară îl fură 
somnul. Şi iară se trezi şi a treia oară fără 
iapă. 

„Până acum a fost cum a fost, dar 
acum am să dau de dracu'!" îsi spuse el. 

Porni năcăjit foarte prin pădure şi tot 
merse, până ajunse la un râu mare. Aci se 
aşeză jos, pe iarbă, că nu-l mai ţineau 
picioarele de obosit ce era. Aruncându-şi 
ochii spre apa râului, numai ce zări 
peştele pe care îl înviase el. 

Cum îl văzu peştele pe 'Todoraş, îl 

întrebă: 

- De ce eşti aşa de năcăjit, drag fratele 
meu? 

- D-apoi cum să nu fiu năcăjit, că uite 
ce-am păţit... 

Şi 'Todoraş povesti toată păţania lui cu 
iapa şi îi spuse ce pedeapsă îl aşteaptă, 
dacă n-o găseşte. 

- Lasă, drag fratele meu, zise 


peştele, nu 
te mai năcăji atât, că pentru binele pe care 
mi l-ai 


făcut tu mie şi eu sunt dator să-ţi fac un 
bine. 
Aşteaptă-mă aci, pe mal, că nu peste mult 
timp 
îţi aduc iapa, că eu am văzut unde s-a 
ascuns. 

în câtă vreme ai număra până la o 
sută, iapa fu înaintea lui Todoraş, în apă, 
înconjurată de o 

mulţime de peşti, unul mai mare decât 
celălalt. Bietul Todoraş se credea în al 
nouălea cer, atâta era de fericit. Mulţămi 
peştelui care-i făcu acest mare bine, îşi 
luă rămas bun de la el şi, prinzând iapa de 
căpăstru, plecă în grabă mare cu ea la 
Baba-Ana-Năzdrăvana, ca să nu-l prindă 
noaptea pe drum. 

Baba, băgând de samă că începuse a 
se înnopta şi Todoraş nu se întorsese încă, 
era tare voioasă, crezând că de data asta 
n-o şă mai găsească iapa, şi îi va pune 
negreşit capul în par. Când îl văzu că 
vine grăbit, ţinând iapa de căpăstru, 
începu să-şi smulgă părul din cap de 
năcăjită ce era. 

Todoraş intră voios pe poartă, duse 
iapa la locul ei şi o legă, apoi intră la 
babă. Aceasta îi dete cina, iar el, după 
cină, merse să se culce, că era tare obosit. 

Dimineaţa, după ce se sculă, merse la 
babă şi îi ceru să-i deie plata, aşa cum lIe- 
a fost  tocmeala. Că, mă rog 
dumneavoastră, pe vremurile acelea nu 
erau anii aşa de lungi ca azi, şi Todoraş 
împlinise un an şi o zi. 

Baba merse cu Todoraş în staul, îi 
arătă caii ei frumoşi şi graşi şi îi zise: 

- Dragu' meu lodoraş, fiindcă m-ai 
slujit cu credinţă, iacă, alege-ţi calul pe 
care îl vrei tu, care crezi că e mai gras şi 
mai frumos, că ai de unde să-ţi alegi. 

- Eu, babă, mă mulţămesc cu calul 
ăsta, răspunse 'Todoraş, arătând un cal plin 
de bube şi slab, de-i puteai număra 
coastele. 

- O, bată-te focu' tău! făcu baba 
mirată. Din atâţia cai frumoşi şi graşi nu 
ţi-ai găsit pe care să-l iei, numai pe râiosul 
ăsta? Da' alege-ţi unul din cei tineri şi 
frumoşi, să-ţi fie mai mare dragul să te sui 
pe el! 

- Mie nu-mi trebuie altul, numai pe 
ăsta, răspunse Todoraş, şi nu se mai mişcă 
de lângă el. 

Văzând baba că el numai pe acela îl 
vrea, nu avu încotro şi fu silită să-i deie calul 
pe care îl alesese el, căci aşa le-a fost 
tocmeala. 

Todoraş încalecă şi, luându-şi rămas 
bun de la babă, plecă iară la fântâna 
zmeului. 

Când se apropie de fântână, se dete jos 
de pe cal şi-l slobozi să pască, iar el îşi scoase 
fluierul de la brâu şi, aşezându-se jos pe 
iarbă, începu a cânta din fluier de răsuna 
valea. Fata maicii Duminici, auzind cântecul 
minunat, i se păru foarte cunoscut şi alergă la 
fântână, să vadă cine cântă aşa de frumos. 

Cum ajunse la fântână, Todoraş se 
ridică de jos repede şi-i zise fetei: 

- Hai să fugim, că acuma am un cal 
năz 
drăvan, care are şapte inimi, şi cu calul 
ăsta 
nu ne mai poate ajunge zmeul, nici să 
crape! 

Fata nu stătu pe gânduri, încălecară 
amândoi, şi calul începu a alerga ca o 
nălucă. 

Căţeaua zmeului dădu iar fuga la 
stăpânu-său şi îi spuse: 

- Heleleau, beleleau, drag stăpânu' 
meu, Todoraş iară ţi-a furat nevasta. 

- Las' s-o fure, că oi dormi o 
dormită, oi bea o băută şi oi fugi o fugită, 
şi i-oi ajunge. 

- îi vei ajunge când ti-i vedea ceafa şi 
când o curge la deal apa, zise căţeaua 
către zmeu. 

Atunci zmeul, năcăjit, băgă pintenii 
în foc, de se roşiră ca jarul, încalecă calul 
său care avea cinci inimi şi o luă la goană 
după ei. Calul zmeului necheza de 
durerea pintenilor care îl înţepau în 
coaste şi striga către frate-său, care avea 
şapte inimi şi pe care călărea Todoraş cu 
fata maicii Duminici, zicându-i în graiul 
lor de dobitoace: 

- Lasă-te mai greu, frate, că acuşi 
ajung 
pintenii zmeului să treacă prin coastele 
mele. 

- D-apoi cum să mă las, frate, nu ar fi 
oare păcat să moară două suflete curate, 
pentru un necurat? Ba, mai bine dă-i o 
trântită zmeului tău, că vin şi eu să-ţi 
ajut, să-l facem praf şi fărâme! răspunse 
calul lui Todoraş. 

Nici nu gătă bine vorba, că zmeul fu 
trântit la pământ. Calul lui Todoraş se 
întoarse şi, apropiindu-se de zmeu, îl lovi 
o dată cu copita în moalele capului şi-l 
lăsă mort. 

Todoraş încalecă pe calul zmeului şi 
porniră mai departe către casa maicii 
Duminici. 

Cum îi văzu, bătrâna nu mai putea 
de bucurie şi nu ştia cum să-i 
mulţămească lui Todoraş că i-a scăpat 
fata din mâinile zmeului şi că zmeul e 
mort. 

Lui Todoraş îi căzuse dragă fata şi se 
învoi s-o ieie de nevastă, că ea îi era 
ursită. 

A doua zi, baba dărui un măr lui 
Todoraş, şi acesta, luându-şi soţia, plecă să 
ducă împăratului mărul. împăratul îl 
întâmpină cu mare bucurie. Todoraş îi 
întinse mărul şi, cum îmbucă împăratul din 
el, îndată întineri ca un prunc de-o zi. 

Dete apoi împăratul lui 'Todoraş 
jumătate de împărăție, iar pe fată o dădu 
fratelui acestuia de soţie. 

Todoraş, împreună cu nevastă-sa şi 
fata împăratului, merse la părinţii săi, şi 
făcură două nunţi deodată. 


Codriţa şi împăratul 
Rogojina 


A FOST ODATĂ un împărat. Şi 
împăratul acesta era nespus de frumos, de 
falnic şi de voinic, dar nu găsise până 
atunci o fată care să-i placă şi s-o ia de 
soţie. 

într-o zi plecă el la vânătoare şi 
merse, merse pe căi necunoscute, până 
ajunse într-o pădure mare. Acolo îi apăru 
dinainte o căprioară frumoasă şi sprintenă 
foc. El, după ea, s-o prindă, şi altceva 
nimic. Căprioara, speriată, fugi spre casa 
pădurarului să se ascundă. în prag o 
întâmpină fata acestuia - că avea 
pădurarul o fată  nemaivăzut de 
frumoasă. 

Tot atunci ajunse şi împăratul, călare 
pe cal şi, când o văzu pe fată, rămase 
mut de uimire. După o clipă de tăcere, 
spuse: 

- Aşa o fată frumoasă n-am văzut de 
când 
sunt eu împărat! 

Dar fata întrebă: 

- Ce-i ăla împărat? 

- Spune-mi, cum te cheamă pe tine? 
- Codriţa. 

- Şi a cui eşti tu? 

- Sunt fata pădurarului de pe aici. 

- Nu vrei să-mi fii soţie? 

- Soţie?! se miră 

Codriţa. 

-Da. 

- Să mă ferească Dumnezeu! Nu 
vreau să iau un băiat fără meserie. 
- Păi eu sunt împărat, n-ai auzit? 

- împărat? 

-Da. 

- Dar când n-o să mai fii împărat, cu 
ce-ai să trăieşti, fără meserie? 

- Păi... dacă sunt împărat, la ce-mi 
trebuie meserie? 

- Nu, fără meserie, eu nu mă mărit 
după tine. 

Plecă împăratul, mişcat de 
frumuseţea ei, la palat. Adună zidari, 
fierari, lemnari, destui meşteri, cei mai 
mari, şi-i întrebă: 

- Ce meserie puteţi să mă învăţaţi 
cât mai 
degrabă? în trei luni. Cel mult în trei 
luni. 

Ala, zidăria, în cel puţin doi ani. Ălălalt, 
fierăria, în trei ani. Altul, lemnăria, tot în 
trei ani. -Aoieu! E prea mult! Veni şi un 
rogojinar: 

- împărate, te pot eu învăţa într-o 
lună să fii rogojinar. 

- Ce e aia rogojinar? 

- Faci rogojini. Şi asta-i o meserie. îmi 
aduci papură, şi te învăţ să faci rogojini. 

Zis şi făcut. îi aduse papură şi se 
puse împăratul pe muncă. Şi când 
termină de învăţat să facă rogojini, se 
duse la fată: 

- Ei, Codriţa, mă iei? 

- Dar ce, ai învăţat vreo meserie? 

-Am învăţat să fac rogojini. 

- Foarte bine. Facem rogojini, le 
vindem şi avem cu ce trăi. 

- Păi dacă eu sunt împărat şi am 
atâta avere, ce ne trebuie să vindem? 
Oricum, ţi-am făcut pe voie, să ştii că am 
o meserie. 

Ce s-o mai lungim? Codriţa merse cu 
împăratul şi făcură o nuntă ca-n poveşti; 
el îi puse pe cap o coroană frumoasă, 
împărătească... 

După o vreme, împăratul plecă la 
vânătoare şi-i spuse Codriţei: 

- Rămâi cu bine, eu mă duc la 
vânătoare 
pentru o săptămână de zile. 

Şi plecă. Merse el, merse cale lungă 
fără seamăn, până se rătăci în pădure de 
slujitorii săi. Umblând de colo-colo, doar- 
doar o ieşi la lumină, dădu peste un han. 
Cum tocmai se lăsa noaptea, trase la han 
să se culce, da' la hanul acela aveau sălaş 
nişte bandiți. Când îl văzură pe el mândru 
îmbrăcat, împărat, îl luară împreună cu 
alţii pe care-i mai găsiră acolo şi-i 
închiseră în beci. Eeei, acuma de ce-i 
închiseră? Pentru răscumpărare: să dea 
familia bani, să-i răscumpere. 

Veni banditul cel mare la ei în beci şi 
îi întrebă: 

- Ce să fac cu voi? Aveţi familie să 


vă 
răscumpere? 

Răspunse unul: 
- N-am! Spuse şi altul: 
- N-am! 

Când îi veni rândul, împăratul spuse: 
- Nici eu n-am pe nimeni. Şi eu sunt 
sărac. 


- Sărac eşti? 

-Da. 
- Ai să mori! 
- Mor şi gata. Dar decât să mor, mai 
bine v-aş fi de folos. Ştiu o meserie foarte 
frumoasă şi bănoasă. 
- Ce meserie ştii? 
- Rogojinar. 
- Ha, ha, izbucni în râs banditul, ce 
să fac cu rogojinile tale? 
- Nu râde. Fac rogojini frumoase, cu 
flori, împăratul cumpără rogojinile, că lui 
îi trebuie. 
- Bine. Ce să-ţi aduc, să te apuci de 
lucru? 
- Să-mi aduci papură, vopsea şi tei. 

îi aduse cele cerute. Şi se chiteşte 
împăratul şi se pune pe muncă, şi face o 
rogojină mare şi frumoasă, numai în flori, 
în puncte şi litere; şi scria acolo unde e el 
şi cum să-l scape Codriţa. 

- Ştie vreunul de-ai dumneavoastră 
carte? 
întrebă împăratul pe căpetenia bandiţilor, 
înainte 
de a-i da rogojina. 

- Ferească Dumnezeu! Cum o să 
ştie ai 
noştri carte?... Din pădure? 

- Bun!... Dădu apoi rogojina în mâna 
căpeteniei de bandiți şi-i mai zise: Te duci 
la palat, la împărăteasă, şi vinzi asta. 

Acesta se duse la palat cu rogojina, 
se înfăţişă împărătesei şi-i spuse: 
- Să trăieşti, împărăteasă, la mulţi 


ani cu 
sănătate, am auzit că dumneavoastră 
cumpăraţi 


rogojini din cele mai frumoase. 

Odată tresări Codriţa, se ridică de pe 
scaun şi spuse: 

- Da, cumpăr. Desfă-o şi arată-mi-o! 

Când o întinse, Codriţa dădu cu ochii 

de 
litere. Şi când citi literele, nu mai stătu pe 
gânduri, îşi luă o oaste, plecă şi îşi scăpă 
bărbatul. 

Şi îl aduse acasă şi îl puse în scaun. 
Dar, de la întâmplarea asta, oamenii 
începură să-i spună împăratul Rogojină... 
şi aşa îi rămase numele. Şi împăratul 
Rogojină şi astăzi o mai fi trăind, de n-o fi 
murit... 


Povestea busuiocului 


SE ZICE că era odată ca niciodată, 
că de nu era, nu se povestea. Era odată un 
fecior sărac, sărac lipit pământului, pe 
care îl chema Busuioc. 


Rămas fără părinţi, ca băiat tânăr, îşi 
luă lumea în cap, cum se spune, şi se 
băgă păcurar la oi la un om bogat. 
Stăpânu-său îl trimise cu oile la munte. Şi 
le păzi feciorul nostru o grămadă de ani 
de-a rândul, şi îi plăcea acolo, că îi mergea 
bine. 

Odată veniră la feciorul nostru doi 
moşnegi aşa de bătrân' de gândeai că-s d- 
odată cu lumea. Cum ajunseră bătrânii, 
deteră bineţe feciorului. 

Busuioc le mulţămi şi îi pofti să se 
odihnească puţin în căsuţa lui răcoroasă. 
- La ce truda, le zise Busuioc, vă mai 
bateţi picioarele la aşa bătrâneţe? 
Dumneavoastră ar trebui să şedeţi cu 
nepoţii pe acasă, de cumva veţi fi având, 
şi nicidecum să vă obosiţi, şi mai ales pe 
căldura asta mare. 

- Ai mare dreptate, răspunse unul 
dintre moşnegi care părea mai tânăr 
puţin, dar bag de samă că aşa ne-a fost 
ursita, să nu avem şi noi feciori harnici ca 
tine, care să ne îngrijească la bătrâneţe. 

- Eu, dragii mei, v-aş primi foarte 
bucuros să şedeţi aici, pe lângă mine, că 
aş avec cu cine să mai schimo o vorbă, să 
nu fiu tot singur cuc, dar vedeţi 
dumneavoastră, şi eu sunt siugă la alţii, 

însă, dacă voiţi, eu vă primesc bucuros şi 
aşa, căci de-o fi să merg de aici, de la 
stăpânu ăsta, la alt stăpân, veţi veni cu 
mine, că alta ce să vă zic. 

- Lasă, puiu moşului, grăi tot moşul 
cel mai tânăr, care era mai vorbăreţ, nu te 
năcăji tu pentru noi, că ai năcazurile tale 
destule. 

- D-apoi, să vă aduc ceva să îmbucaţi, 
că poate veţi fi flămânzi, umblând atâta 
cale. 

- N-ai face rău, că c:"*m tare 

flămânzi. 

Cât ai hcuc în palme, masa fu întinsă 

şi 
încărcată cu bunătăţi ae „are se găseau ta 
*ifna lui Busuioc: mămăliguţă caldă, 
brânză proaspătă de oaie, urdă dulce, caş 
moale şi tot ce avea el mai bun. 

Şi  mâncară  moşnegii,  mâncară 
binişor, că aproape zvântară tot ce pusese 
Busuioc pe masă. în timpul cât mâncară 
moşnegii, Busuioc luă un ulcior şi dete o 
fugă până la izvor şi le aduse apă rece, 
proaspătă. Băură apă şi, sătui bine - de, 
vorba românului, puteai omori pureci pe 
pântecele lor-mulţămiră feciorului. 
Busuioc le aşternu apoi otavă şi fân 
moale, ca să-şi odihnească bine oasele 
trudite, iar el ieşi pe afară să-şi vadă de 
oiţe şi de treburile lui, iar după ce isprăvi 
cu tot lucrul, se culcă şi el. 

A doua zi, Busuioc se sculă de 
dimineaţă, se duse să-şi mulgă oile şi mai 
trebălui una-alta, până când răsări 
soarele. Bătrânii se sculară şi ei şi, 
spălându-şi feţele cu apă proaspătă de la 
izvor, merseră să vadă oile lui Busuioc. 

Văzând bătrânii priceperea şi 
hărnicia lui Busuioc, s-au bucurat foarte 
mult. 

- Eu zic să-i facem un bine feciorului 
ăstuia, ca să se cunoască în toată viaţa 
lui, zise moşneagul cel vorbăreţ. Să-i 
înmulţim îndoit oile! 

- Da' bine, măi omule, unde să le ştie 
închide atunci, că vezi că abia are loc 
pentru astea, răspunse moşneagul cel 
mai vârstnic. 

- Unde? O să-i spunem să-şi mai 
lărgească ocolul încă o dată pe atâta, şi să 
vezi că n-are să sfinţească soarele, şi 
ocolul va fi gata. 

Busuioc le pregăti prânzul cu toate 
bunătăţile şi cu o mămăliguţă caldă şi 
aurie, de s-o mănânci cu ochii, şi merse 
la bătrâni şi-i pofti la masă. Aceştia veniră, 
se aşezară şi mâncară până se saturară; 
atunci  moşneagul vorbăreţ zise către 
Busuioc: 

- Dragu' moşului, până deseară să-ţi 
măreşti 
ocolul oilor încă o dată pe cât este, că 
mâne 
dimineaţă nu-ţi vor mai încăpea în el oile. 

Ascultând Busuioc vorbele ieşite din 
gura bătrânului, îşi zise în sine: „Moşnegii 
ăştia trebuie că sunt nişte vrăjitori" - că 
mai auzise el po-vestindu-se întâmplări 
de astea. 

Moşnegii îşi luară ziua bună de la 
Busuioc şi, după ce îi mulţămiră pentru 
că i-a ospătat şi le-a dat sălaş peste 
noapte, plecară mai departe în drumul lor. 
Busuioc nu stătu mult pe gânduri, ci se 
apucă îndată să-şi lărgească ocolul. Merse 
la pădure, tăie mai multe sarcini de nuiele 
şi pari, le cară cu spatele până la stâna lui; 
mai tăie câţiva curpeni tari şi, ajungând la 
stână, se apucă să ascută parii. îi bătu 
bine în pământ, apoi începu a împleti 
gardul cu nuielele pe care le adusese, îşi 
făcu o strungă mai mare, pentru dat oile 
la muls, şi o întări bine cu curpenii. 

Soarele era încă destul de sus pe cer, 
când Busuioc isprăvise cu lucrul, având 
acuma un ocol aşa cum îi spusese 
moşneagul. 

A doua zi când se trezi, Busuioc merse 
de-a dreptul la oi, şi mare îi fu mirarea şi 
bucuria când văzu că nu-i mai încap oile 
în ocol. Nu mai ştia pe ce lume e, de 
părerea lui de bine. îndată se hotărî să-şi 
strângă toate lucrurile, să le aşeze pe 
măgăruşii lui şi să plece la stăpânu-său, 
să-i 


spună că de acuma nu mai vrea să fie 
slugă, că l-a slujit destul atâţia ani de 
zile. Aşa şi făcu. 

După ce îşi adună toate lucrurile, le 
încarcă pe măgari, îşi luă bunda pe umeri, 
fluierul şi bâta şi, scoțând oile afară, o luă 
înaintea lor, iar la urmă lăsă câinii, ca să 
apere turma, dacă ar veni la ea vreun lup. 

Mergând pe drum se gândea că după 
atâţia amar de ani îi va da stăpânu-său 
barem vreo 50-60 de oi, după care apoi să 
poată trăi şi el ca lumea, să nu tot fie 
cânele şi calul de bătaie al altuia. 

Când era pe la prânzul mare, 
Busuioc ajunse cu turma de oi la poarta 
stăpânului său şi, deschizând-o, băgă oile 
în ocol. 

- Bună ziua, stăpâne! dete bineţe 
Busuioc. Am venit cu oile, să ţi le las în 
samă, că de azi încolo nu mai vreau să mai 
slujesc. M-am săturat de atâţia ani să fiu 
tot slugă şi tot singur, că mi-o fi şi mie 
vremea să mâ-nsor, ca toată lumea, să am 
casa mea şi rostul meu. Cred că te-am 
slujit cu cinste şi cu omenie, şi acuma te 
rog să-mi dai partea ce mi se cuvine ca 
simbrie, din oile pe care ţi le-am înmulţit, 
de vezi bine că nu-ţi mai încap în ocol. 

Stăpânu-său, văzând atâta silă de oi 
în ocolul său, cum nici nu visase el să aibă 
vreodată, nu mai putea de bucurie, dar 
când îi ceru Busuioc simbria, îşi făcu 
urechea surdă, aşa cum fac toţi bogătaşii 
când slugile le cer plata. 

La urmă, pricepând stăpânul că 
Busuioc nu mai vrea să-l slujească, îi zise: 

-Apoi, dacă aşa te-ai hotărât, iacă, 
alege-ţi zece oi şi pleacă unde vrei! 

- Ce? Numai zece oi îmi dai? Dacă-i 
aşa treaba şi atâta ţi-i cinstea şi omenia, 
fie toate oile ale tale! Sănătate bună! 

Şi Busuioc ieşi pe poartă năcăjit, de i 
se părea că vede negru înaintea lui. 

Oile, înțelegând că bunul lor păstor 
le părăseşte, începură atunci toate a 
plânge, în limba lor, cânii începură şi ei a 
mârâi, de-ţi venea să-ţi astupi urechile, 
iar bieţii măgăruşi începură a striga în 
gura mare după stăpânul lor drag. Că ei 
numai pe el îl cunoşteau. 

Berbecul cel mare, văzând că 
Busuioc se îndepărtează tot mai mult, sări 
gardul; atunci oile toate, cu măgarii după 
ele, săriră gardul şi se luară după berbec 
şi ajunseră din urmă pe Busuioc, tocmai 
când să intre în pădure. 

Busuioc îşi iuți paşii, dar oile se 
ţineau întruna după el. 

Până se deşteptă din spaimă stăpânul, 
până să dea în dreapta, până să dea în 
stânga, Busuioc cu oiţele lui îşi făcu urma 
pierdută. 

S-a tot dus Busuioc, cale lungă să-i 
ajungă, cum se zice din poveste, că-nainte 
mult mai este! 

Mergând el, tot mergând, într-o zi 
ajunse cu oile înaintea unui palat mare şi 
frumos. Era palatul împăratului Galben. 
Aci se opri cu turma şi se aşeză la umbră 
să se odihnească. 

Trezindu-se apoi Busuioc din somn 
şi mergând printre oi, mai mare îi fu 
mirarea când văzu că o oaie fătase un 
miel frumos, cu lâna de aur. Fata 
împăratului ieşi cu alte fete, să vadă 
turma de oiţe a lui Busuioc, şi văzând 
mielul cu lâna de aur, care strălucea ca 
soarele, nu se putea mira destul de 
frumuseţea lui. 

Adoua zi, mielul de aur, care era 
năzdrăvan, îi spuse lui Busuioc să se deie 
de trei ori peste cap. Busuioc îl ascultă; 
se dete de trei ori peste cap şi se făcu o 
floare frumoasă, cu un miros foarte 
plăcut. Mergând fata împăratului să ude 
florile dinaintea palatului, zări între flori 
o floare cu un miros minunat, cum nu mai 
întâlnise până 

atunci. Rupse ea floarea aceea minunată 
şi o duse împăratului să io arate. 

împăratul luă floarea şi o mirosi; în 
clipa aceea floarea se făcu un voinic aşa 
de frumos şi de mândru, încât şi sfântul 
soare se opri în loc, de se uită la el. 

Cum îl văzu, fata împăratului căzu 
leşinată în braţele împăratului. După ce 
se trezi din leşin, zise către tatăl său: 

- Tată, dacă nu mă măriţi cu feciorul 
ăsta, să ştii că eu mor! Grăbeşte-te şi-mi 
fă nunta, că nu mai pot de dragul lui. 

împăratul, de frică să nu-i moară 
fata, dete poruncă să se facă toate 
pregătirile de nuntă. 

Trimise în grabă de chemă la ospăț 
pe toţi craii şi împărații vecini. 

Şi au venit la nuntă fete şi feciori de 
crai şi de împărați, tot în fir de aur şi de 
mătasă îmbrăcaţi, cum e portul la- 
mpăraţi... Erau toţi ca nişte zâne şi feţi- 
frumoşi, dar nici unul din ei nu era aşa de 
frumos ca Busuioc. 

în vremurile acelea de demult, era 
obiceiul la nunţi ca fiecare nuntaş să-şi 
spună povestea vieţii lui. Ajungând rândul 
lui Busuioc şi spunân-du-şi povestea, toţi 
nuntaşii rămaseră cu gurile 

căscate şi, uitându-se la el, li se părea mai 
frumos de cum era. 

Şi murind împăratul - că aşa se 
întâmplă pe lume, să moară şi împărații - 
ajunse împărat Busuioc al nostru şi 
domni cu împărăteasa lui mulţi ani, şi se 
spune că a fost un împărat nespus de bun 
şi înţelept. 

Şi iacă aşa, de atunci a rămas 
obiceiul în lume ca fetele mari şi 
nevestele, când .merg la nuntă ori la joc, 
să-şi pună-n păr busuioc. 

Şi de cumva Busuioc-împărat şi cu 
împărăteasa lui n-or fi murit, şi azi 
trăiesc. 


POVEŞTI NORVEGIENE 


Prinţesa de pe muntele de sticla 


A FOST ODATĂ ca niciodată. 

A fost odată un om care avea o 
fâneaţă, sus pe un deal. Avea acolo şi un 
şopron în care îşi ţinea fânul. însă, în 
ultima vreme, şopronul îi era tot gol, căci, 
după cea mai scurtă noapte a anului, 
când era iarba mai mare şi mai frumoasă, 
locul rămânea pustiu, de parcă ar fi 
păscut acolo o întreagă cireada. 

Şi aşa o dată, de două ori, până când 
omului i se făcu lehamite şi le spuse fiilor 
săi - că avea trei băieţi, iar mezinul se 
numea, după cum vă puteţi lesne 
închipui, Askeladd - să meargă unul dintre 
ei să păzească fâneaţa în noaptea cu 
pricina. Ar fi fost păcat să rămână iar fără 
fir de iarbă, ca în anii trecuţi. 

- Cel care se duce să fie cu ochii-n 
patru! mai zise omul. 

Se hotărî fiul cel mare să meargă să 
păzească locul, astfel încât nimeni, fie el 
om, vită sau orice altă arătare, să nu se 
atingă de iarba lor. Pe înserate, intră în 
şopron şi se culcă. Dar peste noapte se 
auzi o bubuitură îngrozitoare şi se 
cutremură pământul de se zguduiră şi 
pereţii şi tavanul. Băiatul sări în sus de 
frică şi o luă la sănătoasa cât de repede 
putu, şi nici că îndrăzni să se mai uite în 
urmă. Aşa că iarba dispăru şi în noaptea 
aceea ca în anii trecuţi. 

în anul următor fu rândul celui 
mijlociu să stea la pândă. Se duse în 
şopron şi se culcă, ^s cum făcuse şi 
fratele mai mare. Dar peste noapte se auzi 
o bubuitură îngrozitoare şi se cutremură 
pământul mai ceva ca anul trecut. Când 
văzu băiatul una ca aceasta, se sperie şi o 
luă la fugă de parcă luase ceva foc. 

în anul următor, vru şi Askeladd să 
meargă. Când să plece, cei doi fraţi mai 
mari începură să râdă de el: 

- Da, tu eşti cel mai potrivit să păzeşti 
fânul. Te-ai găsit, tocmai tu, care nu ştii 
altceva decât să stai în cenuşă! îi spuseră 
ei. 

Dar Askeladd nu se sinchisi de 
vorbele lor. Pe înserate, se duse la 
fâneaţă, intră în şopron şi 

se culcă. Nu trecu mult, că se auzi o 
bubuitură şi pământul începu să se 
cutremure îngrozitor. „Numai de n-ar 
fumai rău de-atât!" îşi zise Askeiadd în 
sinea lui, dar nu se mişcă de acolo. 

Nu după mult timp, se auzi iar 
trosnind şi se cutremură pământul de 
începu să zboare fânul în toate părţile. 

„Numai de n-ar fi şi mai faiiY' îşi zise 

băiatul. 

Dar se auzi şi o a treia bubuitură şi 
pământul se cutremură din nou. Băiatului 
îi era teamă că au să se năruiască şi 
pereţii şi tavanul. 

După toate acestea, se lăsă dintr-o 
dată o linişte ca de mormânt. 

„Nu-mi vine deloc să cred că s-a 
sfârşit!" îşi spuse Askeiadd. 

Dar afară era o linişte deplină. După 
ce mai s'ătu el puţin, auzi ceva ce părea a 
fi un cal care rumega chiar în faţa uşii 
şopronului. Se uită prin crăpătura uşii să 
vadă ce putea fi. Era într-adevăr un cal - 
mare, gras şi frumos cum nu mai văzuse 
Askeiadd vreodată - care păştea. Avea şa, 
frâu şi o armură. Toate erau din aramă şi 
străluceau de îţi luau ochii. 

„Aha! Deci tu eşti cel care ne 
mănâncă fânul! zise băiatul în sinea lui. 
De-acuma, gata!" 

Apucă vătraiul şi izbi calul de nu se 
mai putu mişca din loc. Calul se făcu atât 
de blând, încât Askeiadd putea face cu el 
ce voia. îl încalecă şi se duse într-un loc 
pe care nu-l ştia nimeni. Lăsă calul acolo 
şi se întoarse acasă. Fraţii râseră de 
Askeiadd şi îl întrebară, în bătaie de joc, 
cum se descurcase. 

- N-ai stat tu prea mult în şopron, ci 
mai mult pe-afară, cât mai departe de 
păşune! îi ziseră ei, neîncrezători. 

- Ba am stat în şopron până la 
răsăritul soarelui, dar eu, unul, nici n-am 
văzut, nici n-am auzit nimic. Nu ştiu ce v- 
o fi speriat pe voi aşa tare! 

- Ei, hai mai bine să vedem cum ai 
păzit păşunea! spuseră fraţii. 

Dar, când ajunseră acolo, iarba era la 
fel de înaltă şi de deasă ca în seara 
trecută. 

în anul următor, lucrurile se 
petrecură la fel: nici unul dintre cei doi 
fraţi mai mari nu mai îndrăznea să 
păzească păşunea, aşa că se duse tot 
Askeiadd, căruia nu îi era frică. Şi se 
întâmplă întocmai ca în anul trecut: se 
auzi mai întâi o bubuitură şi se 
cutremură pământul. După o vreme, se 
mai auzi o bubuitură, şi apoi încă una. 

Doar că, de data aceasta, toate 
cutremurele fură cu mult mai puternice. 
Se făcu apoi o linişte ca de mormânt şi 
băiatul auzi ceva rumegând în faţa uşii 
şopronului. Se uită prin crăpătura uşii să 
vadă ce-ar putea fi. Oho-ho! Era alt cal, 
care păştea lângă şopron. Acesta era cu 
mult mai mare şi mai frumos decât 
celălalt. Avea pe spate şa, frâu şi armură, 
toate din argint strălucitor şi atât de 
frumoase cum nu se mai pomeniseră 
vreodată. 

„Aha, deci tu eşti cel care ne 
mănâncă fânul! îşi zise băiatul în sinea 
lui. De-acuma, gata!" 

Apucă dar vătraiul şi izbi calul peste 
coamă, încât acesta se făcu blând ca un 
mieluşel. Băiatul îl duse la locul unde ţinea 
şi pe celălalt şi se duse apoi acasă. 

- E frumoasă păşunea azi? îl întrebară 
fraţii. 
- Sigur că da, le răspunse Askeiadd. 

Se duseră îndată să vadă. Iarba era 
la fel de înaltă şi de deasă ca mai înainte. 
Aşa că acum prinseră şi mai mare ciudă 
pe Askeiadd. 

în anul următor, fiindcă fraţii lui se 
speriaseră atât de rău atunci când 
fuseseră, merse iarăşi Askeiadd, că el nu 
se temea. Lucrurile se petrecură ca şi în 
anii trecuţi. Pământul se cutremură de 
trei ori, de fiecare dată mai tare, dar, după 
aceea, 

se lăsă dood”?'f o linişte deplină. După o 
vreme, băiatul at zi ceva rumegând în faţa 
uşii. Se duse şi se uită prin crăpătură: 
chiar în faţa uşii stătea un cal cu mult mai 
mare şi mai frumos decât ceilalţi doi pe 
care îi prinsese. Frâul, şaua şi armura erau 
cu totul şi cu totul dintr-un aur roşiatic. 

„Aha! Deci tu ne mănânci fânul în 
noaptea asta! îşi zise băiatul în sinea lui. 
D-acuma, gata!" 

Apucă vătraiul şi izbi calul de rămase 
pironit locului şi băiatul putu face ce vru 
cu el. îl duse la locul unde îi ţinea pe 
ceilalţi doi şi apoi merse acasă. Cei doi 
fraţi mai mari începură să râdă de el, ca şi 
în celelalte daţi. Cu siguranţă că în 
noaptea aceea păzise bine păşunea, îi 
spuseră ei, căci arăta de parcă încă ar 
dormi. Dar lui Askeladd nici că îi păsa; îi 
rugă doar să se ducă să vadă. Aşa şi 
făcură. Iarba era strălucitoare şi deasă şi 
de data aceasta. 

Regele ţării în care locuia tatăl lui 
Askeladd avea o fiică pe care nu vroia să 
o dea nimănui altcuiva decât celui care va 
putea să urce, călare pe un munte de 
sticlă - un munte înalt, înalt şi neted ca 
gheaţa - care se afla lângă curtea regelui. 
în vârful acestui munte stătea fata lui cu 
trei mere de aur în poală. Regele trimisese 
vorbă 

în lungul şi în latul ţării, şi chiar dincolo de 
hotarele ei, că acela care va fi în stare să 
urce călare pe muntele de sticlă şi să ia 
cele trei mere de aur o va primi pe 
prinţesă de soţie, precum şi jumătate din 
regat. 

Fata regelui era atât de frumoasă, 
încât oricine o vedea se şi îndrăgostea de 
ea pe loc. Aşa că, după cum vă puteţi da 
seama, toţi prinții şi cavalerii râvneau la 
prinţesă şi la jumătate din regat. Veniră 
peţitori din toate colţurile ţării, strălucind 
de îţi luau ochii, călare pe cai atât de 
frumoşi şi de ageri, de parcă dansau. Nu îi 
trecea nici unuia prin minte că s-ar putea 
să nu o câştige pe prinţesă. 

în ziua aleasă de rege, se adunaseră 
la poalele muntelui de sticlă o mulţime de 
prinți şi de cavaleri. într-acolo se 
îndrepta acum o mare mulţime de 
oameni, să vadă cine avea să o câştige pe 
fata regelui. 

Cei doi fraţi ai lui Askeladd porniră 
şi ei la drum. Dar pe el nu vrură să-l ia 
defel, căci, spuneau ei, lumea avea să 
râdă văzându-i împreună cu o asemenea 
arătare, aşa pocit şi negru cum era, după 
ce stătuse şi scormonise în cenuşă. 

- Pot merge la fel de bine şi de unul 
singur! ziseAskeladd. 

Când ajunseră cei doi fraţi acolo, 
prinții şi cavalerii începuseră să urce pe 
muntele de sticlă. Curgea  şiroaie 
sudoarea pe cai, dar degeaba, căci de- 
abia puneau copitele pe munte, că şi 
alunecau la vale. Astfel, nu se găsi nici 
unul care să urce, fie şi numai câţiva 
paşi. Şi nu este de mirare, fiindcă 
muntele era alunecos ca gheaţa şi drept 
ca un perete. 

Dar toţi voiau să o câştige pe prinţesă 
şi să dobândească jumătate din regat, aşa 
că tot încercau să urce, dar în zadar. Până 
la urmă, caii obosiră atât de mult, încât 
nu mai puteau urca. Asudaseiă ae 
curgeau apele pe ei, astfel încât prinții şi 
cavalerii se văzură nevoiţi să se dea 
bătuţi. Atunci regele se gândi să le spună 
tuturor că vor putea încerca din nou a doua 
zi, când poate lucrurile aveau să meargă 
mai bine. Dar chiar în clipa aceea sosi un 
cavaler călare pe un cal atât de frumos, 
cum nu mai văzuse nimeni până atunci. 
Avea armura, şaua şi frâul din aramă şi 
strălucea de îţi lua ochii. Ceilalţi îi 
strigară să nu mai încerce să urce pe 
munte, că nu avea nici un rost. Dar el nu îi 
băgă în seamă; o porni, uşor ca 

un fulg, pe munte în sus. Urcă o bună 
bucată din drum, după care făcu cale 
întoarsă. Fata regelui nu îşi amintea să 
mai fi văzut un călăreț atât de chipeş şi, 
pe când acesta urca pe munte, îşi spunea 
în sinea ei: „De-ar putea urca!" 

Când îl văzu întorcând calul, fata 
aruncă un măr de aur după el. Mărul i se 
rostogoli la picioare. Cavalerul îl luă şi, 
odată ajuns la poalele muntelui, se făcu 
nevăzut atât de repede, încât nimeni nu 
îşi putu da seama ce se întâmplase cu el. 

în seara aceea, regele îi chemă la 
curte pe toţi prinții şi cavalerii, 
nădăjduind că printre ei se va găsi şi cel 
care avea mărul. Se înfăţişară, rând pe 
rând, dar nici urmă de măr. 

Seara se întoarseră şi fraţii lui 
Askeladd acasă şi  povestiră cum 
încercaseră să urce prinții şi cavalerii pe 
muntele de sticlă şi cum, la început, nu 
izbutise nimeni să urce nici măcar i'n 
pas. 

- Dar apoi a venit un cavaler, 
(rmura, şaua şi frâul din aramă strălucind 
de nu te puteai uita la el, spuseră ei, şi 
ăsta a izbutit să urce. A urcat mai mult de 
o treime din drum pe muntele de sticlă, şi 
ar mai fi urcat, numai să fi vrut. Dar, 
deodată a făcut cale întoarsă, gândind, 
poate, că pentru început era destul. 

- Oh, mi-ar fi plăcut şi mie să văd 
una ca asta! spuse Askeiadd, care stătea 
şi scormonea în cenuşă, după cum îi era 
obiceiul. 

- Ei şi tu acuma! spuseră fraţii. Că şi 
ai ce căuta printre atâţia domni aleşi, aşa 
urât cum eşti! 

A doua zi, fraţii porniră din nou la 
drum şi Askeiadd îi rugă şi de data 
aceasta să îl ia şi pe el să se uite la cei 
care urcau pe muntele de sticlă. Dar ei o 
ţineau una şi bună: nu avea voie să 
meargă şi gata, murdar şi slut cum era. 

- Nu-i nimic, o să merg de unul singur 
atunci! 
spuse Askeiadd. 

Când ajunseră cei doi fraţi la 
muntele de sticlă, toţi prinții şi cavalerii 
începuseră iar să urce; se vedea că îşi 
potcoviseră caii, dar degeaba: urcau şi 
alunecau, ca în prima zi, şi nici unul nu 
izbuti să urce fie şi numai câţiva paşi. 
După ce îşi istoviră caii de nu se mai 
puteau urni din loc, fură nevoiţi să se dea 
bătuţi. Regele se gândi să le spună că o 
puteau lua de la capăt în ziua următoare 
când, poate, aveau să aibă mai mult 
noroc. Mai apoi îşi zise însă în sinea lui: 
„Mai bine mai aştept puţin, poate apare 
cavalerul de aramă şi azi!" 

Dar acesta nu mai apăru. 

Nu după mult timp se ivi călare un alt 
cavaler. Calul său era cu mult mai frumos 
decât al cavalerului de aramă, iar 
armura, frâul şi şaua erau din argint şi 
străluceau de îţi luau ochii. Ceilalţi îi 
strigară şi lui că nu are nici un rost să 
urce pe muntele de sticlă, că n-avea, 
oricum, sorţi de izbândă. El însă nu îi 
ascultă. O porni în sus pe munte, şi mai 
sus decât cavalerul de aramă; dar, după 
ce urcă două treimi din drum, făcu cale 
întoarsă. Când îl văzu că se întoarce, 
prinţesa, care tare şi-ar fi dorit să-l vadă 
ajuns la ea, aruncă după el cu al doilea 
măr care i se rostogoli acestuia la 
picioare. Cavalerul de argint îl ridică şi, 
odată ajuns la poalele muntelui, se făcu 
repede nevăzut, astfel încât nimeni nu avu 
timp să vadă încotro o apucase. 

Seara, când trebuiră să se înfăţişeze 
cu toţii regelui şi prinţesei, veniră prinți 
şi cavaleri, unul după altul, dar nici unul 
nu avea mărul de aur. 

Ca şi în seara trecută, cei doi fraţi se 
întoarseră acasă şi  povestiră cum 
încercaseră toţi să urce, dar în zadar. 

- în cele din urmă însă a venit un 
cavaler, cu armura, frâul şi şaua din 
argint, spuseră ei. El a putut să urce pe 
munte, A urcat cam două treimi 


5 - Poveşti nemuritoare - cd 

din drum şi apoi a făcut şi el cale- 
ntoarsă. Ăsta da cavaler! Lui i-a aruncat 
prinţesa al doilea măr de aur, mai ziseră 
fraţii. 

- Ei, tare mi-ar fi plăcut şi mie să fiu 
acolo > să văd! zise Askeladd. 

- Da, sigur, era şi el strălucitor precum 
cenuşa în care tot scormoneşti, pocitanie 
neagră ce eşti! spuseră fraţii. 

A treia zi, lucrurile se petrecură 
întocmai ca în celelalte două zile. 
Askeladd vru să meargă şi el să se uite la 
cei care urcau pe munte, dar fraţii nu îi 
dădură voie. Când ajunseră ei la muntele 
de sticlă, nu se găsise încă nimeni care 
să poată urca măcar câţiva paşi. Toţi îl 
aşteptau pe cavalerul de argint, dar nici 
urmă de el. 

într-un târziu' apăru un alt cavaler, 
călare pe un cal atât de frumos, cum 
chiar că nu se mai văzuse vreodată. 
Armura, şaua şi frâul erau cu totul şi cu 
totul din aur şi străluceau atât de tare, 
încât la soare te puteai uita, dar la ele, 
mai ba. Ceilalţi prinți şi cavaleri fură atât 
de uimiţi de strălucirea lui, încât uitară 
să-i strige că nu are nici un rost să 
încerce să urce. 

Cavalerul de aur se făcu nevăzut în 
sus pe munte ca un fulg în bătaia 
vântului. Fata regelui 

nici nu-şi dădu seama când se trezi cu el 
alături. Acesta îi luă mărul din poală şi 
făcu repede cale întoarsă, înainte ca să 
prindă cineva de veste. 

Seara, când cei doi fraţi se întoarseră 
acasă, îi povestiră lui Askeladd cum, şi în 
ziua aceea, în zadar încercaseră prinții şi 
cavalerii să urce pe muntele de sticlă şi 
cum, în cele din urmă, izbutise un cavaler 
de aur. 

-Afost minunat! Aşa cavaler n-are 
seamăn pe lume! spuseră fraţii. 

- Tare aş mai fi vrut să-l văd şi eu! 
spuse Askeladd. 

- Da, acum nu-ți mai ajunge că te 
zgâieşti la grămada de cărbuni pe care 
stai şi pe care-i tot scormoneşti, pocitanie 
neagră ce eşti! râseră fraţii de el. 

în ziua următoare, pe seară, regele îi 
chemă la curte pe toţii prinții şi cavalerii, 
nădăjduind că printre ei se va găsi şi 
acela care avea merele de aur. Veniră 
unul după altul, mai întâi prinții şi apoi 
cavalerii, dar nici unul nu putu arăta 
măcar un măr. 

- Bine, da' cineva trebuie să le aibă, 


spuse 
regele, că a fost totuşi cineva care a 
urcat pe 


munte şi le-a luat, doar am văzut asta cu 
toţii! 

Porunci apoi să se înfăţişeze la curte 
tinerii din întreaga ţară, şi cel care le are, 
să arate merele de aur. Aceştia veniră, unii 
după alţii, dar nici urmă de mere. 

într-un sfârşit se înfăţişară la curte şi 
cei doi fraţi ai lui Askeiadd. Cum erau cei 
din urma şi nici ei nu aveau merele de aur, 
regele îi întrebă dacă nu cumva mai ştiau 
vreun alt tânăr din regat, care încă nu se 
înfăţişase. 

- Oh, ba da, avem un frate! 
răspunseră cei doi. Dar el n-avea cum să ia 
vreun măr de aur, că nu s-a-ndepărtat de 
grămada lui de cenuşă în nici una din 
zile. 

- Nu-i nimic! zise regele. Aşa cum au 
venit toţi ceilalţi la palat, aşa poate veni 
şi el. 

Askeiadd trebui astfel să se 
înfăţişeze şi el la curtea regelui. 

-Ai vreun măr de aur? îl întrebă 

regele. 

- Da! îl am pe primul, îl am pe al 
doilea şi îl 
am şi pe-al treilea! răspunse Askeiadd 
scoțând 
din buzunar, rând pe rând, cele trei mere 
de aur. 

în aceeaşi clipă îşi scoase de pe el 
zdrenţele murdare, rămânând cu armura 
de aur, strălucind de îţi lua ochii. Fraţii 
lui Askeiadd rămaseră înmărmuriţi. 

- Ei bine, o vei căpăta pe fiica mea de 
soţie şi jumătate din regat, căci le meriţi 
pe deplin! îi spuse regele. 

Şi făcu nuntă mare unde au dănţuit 
cu toţii, pentru că, să dănţuiască, erau toţi 
în stare, chiar şi aceia care nu izbutiseră 
să urce pe muntele de sticlă. Şi poate mai 
dănţuiesc şi azi... 


Kari Fustâă-de-şindrilă 


A FOST ODATĂ un rege care a 
rămas văduv după ce regina i-a născut o 
fetiţă frumoasă şi bună ca nimeni alta. A 
plâns-o el mult pe regină, dar, în cele din 
urmă, se satură să trăiască singur şi se 
căsători cu o regină care avea şi ea o 
fiică. Dar fata ei era tot atât de rea şi de 
urâtă, pe cât era fata regelui de bună şi 
de frumoasă. 

Mama vitregă şi fiică-sa o pizmuiau 
pe fata regelui, pentru frumuseţea ei. 
însă câtă vreme era acasă regele, nu 
îndrăzneau să-i facă nimic, că el o 
îndrăgea nespus de mult. 

Odată, regele plecă la război. Regina 
crezu că poate face ce vrea şi începu s-o 
lase pe fata regelui flămândă, s-o bată şi 
să-i caute pricină în toate cele. Până la 
urmă, ajunse să creadă că orice era prea 
bun pentru ea şi o trimise la păşune. Şi se 
duse fata cu vitele la pădure şi la munte. 
De mâncare căpăta puţin sau deloc; i se 
dădeau măruntaie şi un fel de terci. 
Plângea mai tot timpul şi era tare 
amărâtă. 

Printre vite, era un taur mare şi 
negru, nespus de frumos şi de strălucitor, 
care venea adesea lângă fata regelui şi o 
lăsa să-l mângâie. Odată, pe când era mai 
necăjită şi plângea de ţi se rupea inima, 
taurul se duse la ea şi o întrebă care era 
pricina supărării ei. Fata nu îi răspunse 
nimic, ci plânse mai departe. 

- Ei, spuse taurul, eu ştiu prea bine 
de ce eşti supărată, chiar dacă tu nu vrei 
să-mi spui. Plângi, fiindcă regina e rea cu 
tine şi te lasă să mori de foame. Dar nu-i 
nevoie să-ţi faci griji din pricina asta. în 
urechea mea dreaptă ai să găseşti o faţă 
de masă şi, când ai s-o întinzi, o să capeţi 
câtă mâncare doreşti. 

Zis şi făcut. Fata luă faţa de masă, o 
întinse pe iarbă şi îndată apăru pe ea 
cele mai alese 

bucate pe care şi le-ar fi putut dori. Era 
şi vin, şi mied! şi erau şi prăjituri din 
belşug. Fata se înzdrăveni pe loc. Avea 
iarăşi obrajii bucălaţi, albi şi îmbujoraţi, 
încât regina şi slăbănoaga de fiică-sa, când 
o văzură, se înnegriră de supărare. Regina 
nu-şi putea nicicum închipui cum de 
putea să arate atât de bine fata regelui, 
deşi mânca aşa de puţin. Puse o slugă s-o 
urmărească în pădure şi să vadă ce se 
întâmplă acolo; ea credea că îi aduce 
vreuna dintre slugi de mâncare, pe furiş. 

A doua zi, când fata plecă în pădure, 
sluga o urmări. O văzu astfel pe fată 
scoțând faţa de masă din urechea 
taurului negru şi întinzând-o pe iarbă. 
Văzu apoi, cu mirare, cum faţa de masă se 
umplu cu cele mai alese bucate din care 
se ospăta fata. Se întoarse la palat şi îi 
povesti reginei sale cele văzute. Regina 
se înverzi de ciudă, când auzi una ca 
asta. 

După ce îi înfrânsese pe toţi regii cu 
care trebuise să lupte, regele se întoarse 
acasă. Afost mare bucurie atunci în întreg 
palatul, dar nimeni nu se bucura mai mult 
decât fiica lui. Regina 


1 Mied - hidromel (băutură obţinută prin fermentația 


alcoolică a mierii de albine cu apă) (n. red.). 

însă se prefăcu a fi bolnavă şi îi dădu 
doctorului mulţi bani ca să spună că nu 
se putea vindeca decât dacă mănâncă din 
carnea taurului negru. Atât fata regelui 
cât şi alţi oameni de la curte îl întrebară 
pe doctor dacă nu i-ar putea ajuta şi 
altceva reginei, că toţi îl îndrăgiseră pe 
taur şi mai spuneau că altul ca el nu se află 
în tot regatul. Dar nu, taurul trebuia să 
moară şi gata, alt leac nu era pentru 
vindecarea reginei. 

Când auzi fata regelui una ca 
aceasta, tare se mai întrista şi se duse în 
grajd, la taur. Stătea acolo cu capul 
plecat, atât de amărâtă, încât o podidi 
plânsul. 

- De ce plângi? o întrebă taurul. 

Şi atunci ea îi spuse cum că regele se 
întorsese acasă, cum regina se prefăcea a 
fi bolnavă şi cum îl făcuse pe doctor să 
spună că . nu se poate vindeca decât dacă 
mănâncă din carnea lui, a taurului negru, 
aşa că urma să fie omorât. 

- Mă omoară întâi pe mine, iar apoi o 


să-ţi 
vină şi ţie rândul, spuse taurul. Dacă vrei, 
ne luăm 


tălpăşiţa la noapte. 

Fata se gândea că nu este frumos să 
fugă de la casa părintelui său fără să-i 
spună, dar ar fi 

fost mult mai rău să rămână acasă cu 
regina cea rea, aşa că îi făgădui taurului că 
acceptă să plece cu el unde o va duce. 

Seara, după ce se culcase toată lumea, 
fata regelui se furişă în grajd. Taurul o luă 
în spate şi o porni la drum cât putea de 
repede. Când veniră oamenii în zorii zilei 
să-l omoare, ia taurul de unde nu-i! Şi când 
se trezi şi regele şi întrebă de fiică-sa, 
dispăruse şi ea. Trimise poruncă în toate 
colţurile ţării să fie căutaţi şi întrebă de ei 
în tot locul, dar nimeni nu-i văzuse. 

între timp, taurul, cu fata regelui în 
spinare, străbătu multe ţări până ce 
ajunseră la o pădure mare de aramă. Dar, 
înainte de a intra în pădure, taurul îi 
spuse fetei: 

- Acum, că intrăm în pădure, trebuie 
să fii cu mare băgare de seamă să nu care 
cumva să atingi vreo frunză, că s-a sfârşit 
cu noi! Aici locuieşte un trol! cu trei 
capete, care este stăpânul pădurii. 

Fata îi făgădui că o să aibă grijă. 


1 Troll - fiinţă supranaturală, cu diferite întrupări, 
înfăţişată adesea ca având mai multe capete, trăind în munţi, 
în ape sau în păduri. Apare în multe din poveştile populare 


norvegiene (n. red.). 

A fost cât se poate de grijulie; se 
apleca într-o parte şi într-alta să nu atingă 
frunzele, îndepărta crengile cu mâna, cu 
mare băgare de seamă; pădurea era însă 
aşa de deasă, încât aproape nu aveai loc 
să treci. Şi, deşi era cu ochii în patru, 
rupse, totuşi, o frunză cu mâna. 

- Vai, vai, ce-ai făcut? spuse taurul. 
Asta 
înseamnă luptă pe viaţă şi pe. moarte. Cel 
puţin 
ascunde bine frunza! 

De-abia ajunseră la capătul pădurii, 
că le ieşi în cale troll-ul cu trei capete. 

- Cine e acela care-mi calcă pădurea 
şi-i rupe frunzele? întrebă el răstit. 

- E tot atât a ta, pe câte și a mea! Îi 
răspunse taurul. 

- O să hotărâm asta prin luptă! zbieră 

troll-ul. 

Şi se porni îndată o luptă năprasnică. 

Taurul 
împungea şi se mişca încoace şi-ncolo, 
dar şi troll-ul lupta cu mare pricepere. 
Luptară ei o zj întreagă, până să 
reuşească taurul să-l răpună pe troll. Dar 
era atât de plin de răni şi aşa de suferind, 
că de-abia se mai putea ţine pe picioare. 
Trebuiră astfel să se odihnească o zi. 
Taurul îi spuse fetei regelui să ia cornul 
cu unsoare, care atârna la cingătoarea 
troll-ului, şi să-i ungă rănile. 

Fata făcu întocmai şi el se înzdrăveni. 
Apoi, în ziua următoare, o porniră iar la 
drum. 

De data aceasta, merseră multe, 
multe zile, până când ajunseră, într-un 
târziu, la o pădure de argint. Copacii, 
crengile, frunzele şi florile erau cu totul 
şi cu totul de argint. 

înainte să intre în pădure, taurul îi 
spuse fetei regelui: 

- în pădure trebuie neapărat să ai 
mare grijă să nu atingi sau să rupi, în nici 
un chip, ceva, nici măcar o frunză, fiindcă 
altfel s-a zis cu noi. Stăpânul pădurii e un 
troll cu şase capete şi cu el nu prea cred 
că mă pot lupta. 

- Bine, spuse fata regelui, o să am 
grijă şi n-am să ating nimic. 

Dar când pătrunseră în pădure, 
aceasta era aşa de deasă, că le era foarte 
greu să înainteze. Fata fu cât se poate de 
grijulie. Se apleca într-o parte şi într-alta, 
să nu atingă frunzele şi dădea crengile la 
o parte cu mâna. Rămurelele o loveau 
însă întruna în ochi şi, deşi umbla cu mare 
băgare de seamă, tot rupse o frunză, fără 
să vrea. 

- Vai, vai, ce-ai făcut acum? spuse 
taurul. 

Asta înseamnă luptă pe viaţă şi pe 
moarte, căci 

troll-ul de aici e de două ori mai puternic 
decât celălalt. Cel puţin ascunde bine 
frunza! 

De-abia sfârşi taurul să spună 
acestea, că le ieşi troll-ul în cale. 

- Cine se atinge de pădurea mea? 
întrebă el furios. 

- E tot atât de mult a ta, pe cât e şia 
mea! îi răspunse taurul. 

- O să hotărâm asta prin luptă! zbieră 

troll-ul. 

-Aşa să fie! spuse taurul. 

Se repezi spre toii şi îl împunse în 
ochi cu coarnele. Se repezi apoi încă o 
dată şi îl împunse cu coamele în pântece 
de-i ieşiră afară toate măruntaiele. Dar, cu 
toate acestea, troll-ul se lupta şi el cu mare 
pricepere. 

Aşa că taurului îi trebuiră nu mai 
puţin de trei zile întregi să-l doboare pe 
troll. Era însă el însuşi atât de sfârşit, plin 
de răni şi de sânge, că de-abia se mai 
putea ţine pe picioare. îi spuse fetei 
regelui să ia cornul cu unsoare de la 
cingătoarea troll-ului şi să-i ungă rănile. 
Fata îi dădu ascultare şi făcu ceea ce îi 
spusese. Taurul se înzdrăveni curând, dar 
mai trebuiră să stea să se odihnească o 
săptămână încheiată până ce el fu din 
nou în stare s-o pornească mai departe. 

în cele din urmă, plecară la drum. Dar 
taurul era încă slăbit şi nu putea merge 
prea repede. Fata regelui vroia să-l cruţe. 
îi spuse că ea este tânără şi iute de picior 
şi ar vrea să meargă pe jos. Dar el nu-i 
dădu voie şi trebui să i se urce iar în 
spate. Merseră ei vreme îndelungată, 
străbătând multe ţări. Fata regelui nu ştia 
încotro merg. Dar, în cele din urmă, 
ajunseră la o pădure de aur. Era nespus 
de frumos aici: copacii, crengile, frunzele 
şi florile erau cu totul de aur. 

Când dădură să intre în pădure, 
taurul îi spuse fetei regelui să nu care 
cumva să rupă ceva din pădure, pentru că 
aici stăpân era un troll cu nouă capete, 
cu mult mai mare şi mai puternic decât 
ceilalţi doi la un loc, iar el unul nu credea 
să fie în stare să se lupte cu el. 

Fata îi răspunse că aşa va face; îi 
făgădui că se va apleca şi nu va rupe 
nimic din pădure. Când pătrunseră, însă, 
în pădure, aceasta era mai deasă încă 
decât cea de argint şi, cu cât înaintau, cu 
atât era mai rău. Pădurea se făcea tot mai 
deasă şi mai greu de străbătut, încât fata 
se gândi chiar că nu o să poată trece în 
nici un chip. îi era aşa teamă să nu rupă 
ceva, încât se tot apleca şi în dreapta şi în 
stânga, iar crengile 

le dădea la o parte cu mâinile. Dar o 
loveau întruna în ochi, încât nu vedea 
mai nimic, şi, înainte de a-şi da seama, se 
trezi cu un măr de aur în mână. Se sperie 
atât de tare, încât începu să plângă şi vru 
să-l arunce. Taurul însă îi spuse că trebuie 
să-l păstreze şi să-l ascundă bine; o linişti 
cât putu. Dar credea că va fi o luptă 
grea, ce nu avea cum să se sfârşească 
bine pentru el. Deodată le ieşi în cale 
troll-ul cu nouă capete. Era aşa de fioros 
la înfăţişare, că fata regelui nici nu 
îndrăzni să se uite la el. 

- Cine-i acela care s-a atins de 
pădurea mea? urlă troll-ul. 

- E tot atât de mult a mea, pe cât e şi 
a ta! îi răspunse taurul. 

- O să hotărâm asta prin luptă! zbieră 
troll-ul. 

- Bine! spuse taurul. 

Şi începură îndată lupta. Era o 
privelişte atât de înspăimântătoare, încât 
fata regelui aproape că leşină. Taurul îi 
scoase troll-ului ochii şi îl împunse cu 
coarnele în pântece de îi scoase afară toate 
măruntaiele; dar şi troll-ul se lupta cu 
mare pricepere şi, mai mult decât aceasta, 
atunci când taurul reuşea să-i zdrobească 
un cap, celelalte capete îi dădeau iar 
viaţă. Aşa că lupta dură o 

săptămână întreagă, până ce reuşi taurul 
să-l răpună pe troll. Dar şi taurul era din 
cale-afară de slăbit şi de lovit, că nu se 
mai putea mişca defel. Trupul îi era tot o 
rană; nici nu mai avu putere să-i spună 
fetei să ia nişte unsoare din cornul de la 
cingătoarea troll-ului şi să-l ungă. Dar ea 
ştia de acum ce trebuia să facă şi, după ce 
îl unse, taurul se înzdrăveni, venindu-şi iar 
în fire. Trebuira însă se se odihnească 
vreme de trei săptămâni încheiate, până 
când taurul fu în stare să meargă mai 
departe. 

O porniră la drum, încet, încet, că 
taurul îi spusese fetei regelui că nu mai 
aveau mult de mers. Curând ajunseră la 
nişte dealuri acoperite de păduri dese. 
După ce mai merseră o vreme, începură 
să se arate şi munţii. 

- Nu vezi nimic? o întrebă taurul pe 
fata regelui. 

- Nu, nu văd nimic altceva în afară de 
cer şi de munţii ăştia sălbatici, îi 
răspunse fata. 

După ce mai merseră puţin, urcuşul 
fiind mai domol, putură privi în jos. 

-Acum vezi ceva? o întrebă taurul. 

- Da, văd un palat mic acolo jos, zise 
ea. 

- Nu e chiar aşa de mic, mai spuse 
taurul. 


79 


în cele din urmă, ajunseră la un deal 

mare, unde era o stâncă abruptă. 

- Ei, acum ce vezi? o întrebă taurul. 

- Văd palatul acolo jos, dar acum îmi 
pare cu mult mai mare, răspunse fata. 

- Acolo trebuie să te duci, îi spuse 
taurul. Chiar lângă palat este o cocină de 
porci. Tu trebuie să ajungi la ea. înăuntru 
ai să găseşti o fustă de şindrilă; să te 
îmbraci cu ea şi să te duci la palat; să spui 
că te cheamă Kari Fustă-de-şindrilă şi să-i 
rogi să-ţi dea ceva de lucru. Şi acum, ia 
cuțitul şi taie-mi capul cu el, apoi ia-mi 
pielea, înveleşte-mi capul în ea şi îngroapă- 
le sub munte, în piele, să pui şi frunza de 
aramă, frunza de argint şi mărul de aur. 
Acolo, la poalele muntelui, se află un 
beţigaş; când o să ai nevoie de mine, 
loveşte muntele cu el. 

La început, fata se împotrivi. Taurul 
însă îi spuse că aceasta era singura 
răsplată pe care o cerea pentru tot ceea 
ce făcuse pentru ea, aşa că fata nu avu 
încotro. O durea sufletul să facă aşa ceva 
taurului, dar îşi luă inima în dinţi şi îi tăie 
capul cu cuțitul, îi luă pielea şi le puse într-o 
groapă, sub munte. Nu uită să pună 
înăuntru şi frunza de aramă, frunza de 
argint şi mărul de aur. 


80 


După ce făcu toate acestea, fata 
porni, nespus de tristă, spre cocina de 
porci, plângând amarnic. îşi puse fusta de 
şindrilă pe care o găsi acolo şi o porni 
spre curtea regelui. Intră în bucătărie şi 
se rugă să i se dea ceva de lucru şi spuse 
că o cheamă Kari Fustă-de-şindrilă. 
Bucătăreasa o primi, că aveau nevoie de 
cineva care să spele vasele; fata care 
fusese înaintea ei tocmai plecase. 

- Dar când o să te saturi de stat aici, 
9) să 
pleci şi tu, îi spuse bucătăreasa. 

- Nu, zise Kari, n-am să fac una ca 

asta. 

Spăla bine şi repede. în prima 

duminică, de 
când se afla Kari acolo, urmau să vină 
oaspeţi la curtea regelui şi Kari ceru voie 
să-i ducă ea prinţului apa de spălat; de 
bună seamă aşa o povăţuise taurul. 
Slugile râseră de ea: 

- Ce vrei să faci acolo? Crezi că 
prinţul 9) să 
te bage măcar în seamă, aşa cum arăţi? 

Dar ea nu se lăsă, ci se ţinu de capul 
lor până ce i se dădu voie. Pe când urca 
pe scară, fusta de şindrilă făcea zgomot, 
aşa că o auzi prinţul, care ieşi şi o 
întrebă: 

- Ce cauţi aici? 
- Ţi-am adus apă să te speli! răspunse Kari. 

- Crezi că am nevoie de apa adusă de 
tine? 
spuse prinţul, aruncând apa pe ea. 

Kari trebui să plece. Dar ceru voie 
să meargă şi ea la bal şi i se dădu voie, în 
cele din urmă, ca să poată scăpa de ea. 
Fata se duse mai întâi la munte şi bătu 
cu beţigaşul care se afla acolo, aşa cum o 
învățase taurul. 

Nici nu apucă bine să bată, că pe 
dată se şi ivi un om care o întrebă ce vrea. 
Fata regelui îi spuse că i se dăduse voie să 
meargă la bal, dar că nu avea cu ce să se 
îmbrace. Atunci, omul acela îi dădu o rochie 
strălucitoare ca pădurea de aramă, un cal 
şi o şa. 

Când ajunse la bal, era atât de 
frumoasă şi de strălucitoare, că toţi o 
sorbeau din priviri şi se întrebau cine 
este. Prinţul însuşi o plăcu atât de tare, 
încât nu îşi mai dezlipea ochii de la ea. 

Când fata regelui dădu să plece, 
prinţul fugi după ea şi, când să se închidă 
în urma ei uşa, îi prinse o mănuşă. Fata 
plecă şi se urcă pe cal, dar prinţul veni 
după ea şi o întrebă de unde este. 

- Sunt din [ara Apei de spălat! 
răspunse 
Kari. 

Şi când prințul vru să-i dea înapoi 
mănuşa, ea spuse: 

- Lumină înainte şi-ntuneric în urmă, 
Astfel ca prinţul să nu-mi dea de 
urmă! 


Prinţul nu mai văzuse o asemenea 
mănuşă şi întrebă dacă ştia cineva despre 
ţara din care spusese că vine prinţesa 
care îşi pierduse mănuşa. Oamenii lui 
străbătură ţara în lung şi în lat, dar tot nu 
se găsi nimeni care să poată spune unde 
se găsea ţara aceea. 

Duminica următoare, trebuia să-i 
ducă cineva prinţului un prosop. 

- Oh, aş putea merge eu să i-l duc? 
întrebă Kari. 
- La ce bun? o întrebară slugile din 
bucătărie. Ai văzut doar ce s-a întâmplat 
data trecută. 

Kari nu se lăsă şi se rugă până ce îi 
dădură voie. Fugi pe scări în sus şi fusta 
de şindrilă iar făcu zgomot. Prinţul ieşi şi, 
când o văzu pe Kari, apucă prosopul şi i-l 
azvârli în faţă. 

- Piei de aici, troll urât! îi spuse el 


fetei. Crezi 
că am nevoie de un prosop pe care l-ai 
ţinut cu 


degetele tale murdare? 

Prinţul plecă apoi la bal şi Kari ceru 
şi ea voie să se ducă. Bucătăreasa o 
întrebă ce treabă avea la bal una ca ea, 
care nu avea nimic altceva 

de îmbrăcat în afară de fusta de şindrilă 
şi care, pe deasupra, mai era şi aşa de 
murdară şi de urâtă. Dar Kari îi spuse că 
vroia doar să se uite. Până la urmă i se 
dădu voie să meargă. 

Se duse iar la munte şi bătu cu 
beţigaşul. Veni iar un om care îi dădu o 
rochie şi mai strălucitoare decât cea 
dintâi. Era cusută toată cu fir de argint şi 
strălucea ca pădurea de argint. Omul îi 
mai dădu şi un cal minunat, cu o pătură 
tivită cu argint şi frâu de argint. 

Când sosi fata regelui, lumea era încă 
afară, începură cu toţii să se întrebe cine 
era, iar prinţul sări să-i ţină calul în timp 
ce descăleca. Fata sări din şa, spunându-i 
că nu avea nevoie de ajutor, întrucât calul 
ei era blând şi stătea liniştit dacă îi 
spunea ea, şi răspundea totdeauna la 
chemarea ei. Intrară în sala de bal; aici, 
aproape toată lumea se uita la fată. 
Prinţul fu şi de data aceasta de-a dreptul 
fermecat. 

Când Kari dădu să plece, prinţul se 
duse după ea şi o întrebă de unde este. 

- Sunt din Ţara Prosopului! răspunse 
fata regelui şi, în aceeaşi clipă, îşi aruncă 
biciuşca jos, la picioarele prinţului. 

Când prinţul se aplecă să o ridice, ea 

spuse: 

- Lumină înainte şi-ntuneric în 
urmă, Astfel ca prinţul să nu-mi 
dea de urmă. 


Şi se făcu iar nevăzută. 

Prinţul nu putu afla nici de data 
aceasta de unde era. Nu se găsi nimeni 
care să-i poată spune ceva despre Ţara 
Prosopului şi, în cele din urmă, trebui să 
se lase păgubaş. 

Duminica următoare, trebuia să-i 
ducă cineva un pieptene prinţului. Kari 
ceru din nou voie să i-l ducă ea, dar 
slugile râseră din nou de ea, că vrea să se 
înfăţişeze prinţului aşa de murdară şi 
urâtă cum era în fusta ei de şindrilă şi îi 
amintiră şi ce se întâmplase dăţile 
trecute. Dar Kari se rugă şi se rugă până 
ce o lăsară să i-l ducă. Când o auzi prinţul 
făcând din nou zgomot pe scări cu fusta ei 
de şindrilă, ieşi din cameră, apucă 
pieptenele, i-l aruncă în faţă şi se răsti la 
ea, spunându-i să nu care cumva să-i mai 
iasă în cale vreodată. 

Mai târziu, prinţul plecă la bal şi Kari 
iar ceru voie să meargă. O întrebară ce 
căuta ea acolo, murdară şi urâtă, fără alte 
haine în care să arate cât de cât 
omeneşte. Ba ar fi putut chiar să o vadă 
prinţul sau altcineva, îi mai spuseră 
slugile, 

şi atunci chiar că s-ar supăra. Dar Kari 
zise că prinţul avea oricum alte lucruri la 
care să se uite şi se tot rugă până ce i se 
dădu voie să meargă. 

Se întâmplă şi acum acelaşi lucru. 
Fata se duse la munte şi bătu cu 
beţigaşul. Veni din nou omul şi îi dădu, de 
data aceasta, o rochie mult mai 
strălucitoare decât celelalte, aproape 
numai din aur şi pietre preţioase. îi dădu 
şi un cal minunat, o pătură tivită cu aur şi 
un frâu de aur. 

Când sosi fata regelui la bal, oamenii 
stăteau şi o aşteptau afară. Prinţul alergă 
să-i ţină calul, dar ea sări din şa şi îi 
spuse: 

- Nu, mulţumesc, nu e nevoie. Calul 
meu e aşa de blând, că stă locului dacă-i 
spun eu să stea. 

Intrară cu toţii în sala unde avea loc 
balul. Toată lumea se uita la fata regelui şi 
se tot întreba cine o fi fiind. Iar prinţul o 
îndrăgi şi mai mult decât înainte şi nu 
făcea altceva decât să o privească. 

Prinţul poruncise să se pună nişte 
smoală pe jos în hol, ca să aibă prilejul să 
o ajute, când pleacă, să treacă peste 
obstacol. Fata regelui însă nu se sperie, îşi 
puse piciorul drept în mijlocul smoalei şi 
sări. îi rămase, totuşi, un pantof de aur 
prins în smoală. Fata tocmai încăleca în şa 
când ieşi şi prinţul alergând şi o întrebă 
de unde este. 

- Din Ţara Pieptenului! răspunse 
Kari. 
Când prinţul dădu să-i înapoieze 
pantoful, 

ca spuse: 


- Lumină înainte şi-ntuneric în urmă, 
Astfel ca prinţul să nu-mi dea de 
urmă. 


Prinţul nu putu afla nici de această 
dată de unde era. Merse el multă vreme 
prin lumea întreagă, tot întrebând de Ţara 
Pieptenului. Cum nimeni nu ştiu să-i spună 
unde era, dădu sfoară-n ţară că o va lua de 
soţie pe cea căreia îi va veni pe picior 
pantoful de aur. 

Veniră şi fete frumoase şi urâte, din 
toate ţinuturile. Dar nici una nu avea 
piciorul destul de mic, să poată încălţa 
pantoful de aur. 

După o vreme, sosi chiar şi mama 
vitregă a lui Kari Fustă-de-şindrilă cu fata 
ei, căreia i se potrivi pantoful. Era atât de 
urâtă şi părea aşa de rea, dar prinţul se 
tinu de cuvânt, însă fără nici o tragere de 
inimă. 

Se făcură pregătirile de nuntă şi sora 
vitregă a lui Kari fu gătită cu hainele de 
mireasă. Când să înceapă nunta, dintr-un 
copac începu să cânte o pasăre: 

Din călcâi o bucată, 
Din deget o bucată, 
Pantofiorui fui Kari 
E de sânge baltă. 


Şi când se uitară, văzură că pasărea 
spusese adevărul, că din pantof şiroia 
sânge. Aşa că trebuira toate doamnele şi 
toate fetele, până şi slujnicele de la palat, 
să încerce pantoful, dar nici uneia nu îi 
veni bine. 

- Dar unde-i Kari Fustă-de-şindrilă? 
întrebă 
prinţul, după ce toate celelalte 
încercaseră în 
zadar pantoful. 

El îşi amintise de cântecul păsării 
care îl pusese pe gânduri. 

- Ah, ea! ziseră toate, pufnind cu 
dispreţ. Nu se poate să-i vină tocmai ei, 
pentru că are picioarele cât ale unui cal. 

- Se prea poate! zise prințul. Dar de 
vreme ce toate celelalte au încercat 
pantoful, să-l încerce şi ea. Kari, vino aici! 
strigă apoi din uşă, şi Kari urcă pe scară. 

Fusta de şindrilă făcea un zgomot 
atât de mare, de parcă ar fi urcat un 
regiment întreg de dragoni. 

- încearcă şi tu pantoful de aur şi-o 
să fii şi tu prinţesă! spuseră celelalte fete, 
râzând de ea. 

Kari luă pantoful şi îl încălţă cu 
uşurinţă, pantoful potrivindu-se ca o 
mănuşă. Atunci, ea îşi aruncă fusta de 
şindrilă şi rămase cu rochia de aur, care 
strălucea pe ea, iar în piciorul celălalt 
purta perechea pantofului de aur. Prinţul 
o recunoscu pe dată şi fu atât de 
bucuros, încât o îmbrăţişa. Când auzi că 
este şi fată de rege, prinţul fu cu atât mai 
bucuros şi făcură nunta. 

Şi au trăit fericiţi până la adânci 

bătrâneţi. 


Zdrenţăruşa 


UN REGE ŞI O REGINĂ erau tare 
supăraţi că nu puteau avea copii. Regina 
îşi făcea atâtea griji, încât aproape că nu 
mai avea nici o clipă de bucurie. Se 
plângea tot timpul că era pustiu şi prea 
liniştit la curtea regelui. 

- De-am avea copii, ar fi mai vesel la 
castel, spunea ea. 

Pe oriunde călătorea, pe cuprinsul 
întregii sale ţări, vedea cum până şi în 
cele mai sărăcăcioase case se găseau 
copii. De câte ori intra într-o casă, o 
auzea pe femeie certându-şi copiii, pentru 
că făcuseră din nou cine ştie ce poznă. 
Aceasta îi plăcea reginei, părându-i-se 
caraghios, şi tare ar fi vrut să poată face 
şi ea aşa ceva. 

în cele din urmă, regele şi regina înfiară 
o fetiţă sărmană, şi o aduseră cu ei la 
curte,-să o crească, şi pe care regina să o 
poată certa ca pe copilul ei. 

într-o zi, fetiţa pe care o luaseră la ei 
ţopăia prin grădina din faţa castelului, 
jucându-se cu un măr de aur, când 
deodată apăru o femeie sărmană, care 
avea şi ea o fetiţă. Nu dură mult şi cele 
două fetiţe se împrieteniră şi începură să 
se joace vesele împreună, aruncându-şi 
mărul una alteia. Regina, care stătea la o 
fereastră a castelului, văzu toate acestea. 
Bătu uşor cu degetele în geam, făcându-i 
semn fetiţei sale să urce până la ea. 
Aceasta urcă, însoţită de fetiţa cea sărmană. 
Când intrară în camera reginei, cele două 
fetiţe se ţineau de mână. Regina îşi certă 
fetiţa: 

- Nu se cade să tot ţopăi şi să te joci 
cu fetiţa zdrenţăroasă a unei cerşetoare! 
spuse ea, dând să o alunge pe cealaltă 
fetiţă. 

- De-aţi şti Măria-voastră ce poate 
face 
mama mea, nu m-aţi mai alunga! zise 
fetiţa. 

Când regina o descusu, fetiţa îi 
povesti că mama ei o putea ajuta să aibă 
un copil. Regina nu vru să creadă aşa ceva, 
dar fetiţa o ţinea una şi bună, spunând sus 
şi tare că fiecare cuvinţel era adevărat şi că 
regina nu avea decât să poruncească să fie 
adusă mama ei. Regina îi spuse atunci 
fetiţei să coboare şi să o aducă pe maică- 
sa. 

- Ştii ce spune fiica ta? o întrebă 
regina pe 
femeie, după ce aceasta intră pe uşă. 

Nu, cerşetoarea habar nu avea. 

- Spune că mă poţi ajuta să am un 
copil, numai să vrei! spuse regina. 

- Măria-voastră nu trebuie să-şi 
plece urechea la născocirile unei fetițe 
sărmane! răspunse femeia ieşind repede 
din cameră. 

Auzind aceasta, regina se înfurie şi 
mai tare pe fetiţă, dar copila o ţinea pe a 
ei, cum că fiecare cuvânt pe care îl 
spusese era adevărat. 

- Măria-voastră nu ar trebui decât 
să-i daţi 
mamei mele ceva de băut, ca să fie mai cu 
chef, 
şi atunci vă spune ea leacul! mai spuse 
fetiţa. 

Regina se învoi să încerce. Femeia 
cea săracă fu din nou adusă. I se dădu şi 
vin, şi mied 

pe săturate şi, nu după mult timp, i se 
dezlegă limba. Atunci regina îi puse din 
nou aceeaşi întrebare. 

- Eh, un leac aş şti eu... spuse femeia 
cea săracă. Măria-voastră trebuie numai 
să porunciţi să vi se aducă în cameră două 
vase cu apă seara, când mergeţi la culcare. 
Trebuie să vă spălaţi în ele şi apoi să le 
împingeţi sub pat. A doua zi, când vă veţi 
uita sub pat, o să vedeţi că au crescut 
două flori, una frumoasă şi cealaltă urâtă. 
Pe cea frumoasă trebuie s-o mâncaţi, iar 
pe cea urâtă să o lăsaţi acolo unde este. 
Să nu uitaţi cele spuse acum, la urmă. 

Regina făcu întocmai cum o sfătuise 
femeia. Porunci să i se aducă în cameră 
două vase cu apă, se spălă şi le împinse 
sub pat. A doua zi, când se uită sub pat, 
crescuseră două flori. Una era îngrozitor 
de urâtă şi avea frunzele negre, dar 
cealaltă era atât de frumoasă şi de 
luminoasă, cum regina nu mai văzuse 
vreodată. Pe aceasta din urmă o mancă pe 
dată. Floarea cea frumoasă era însă atât de 
bună şi de gustoasă, încât regina nu se mai 
satură mâncând, aşa că o mancă şi pe 
cealaltă. „Nu cred să aibă vreo urmare!" 
se gândi ea. 

După o vreme, regina născu doi 
copii. Mai întâi, veni pe lume o fetiţă cu 
un polonic în mână şi călare pe un tap. 
Era urâtă foc şi de-abia veni pe lume că şi 
strigă: 

- Mamă! 

- De-ţi sunt eu mamă cu adevărat, mă 
întreb cu ce oi fi greşit! zise biata regină. 

- Nu-ţi face griji, acuşi vine şi una 
care este mai frumoasă, răspunse fetiţa 
călare pe tap. 

Şi într-adevăr, puţin mai târziu, veni 
pe lume o fetiţă frumoasă şi drăguță cum 
nu mai văzuse vreodată cineva. 
Bineînțeles că regina se bucură nespus. 

Pe prima fetiţă o numi Zdrenţăruşa, 
întrucât era tare urâtă şi zdrenţăroasă şi 
avea şi o claie de păr ce îi atârna în laţe în 
jurul capului. Regina nici nu voia să audă 
de ea, iar slujitoarele încercară să o 
închidă în altă cameră. Aceasta nu folosi 
la nimic, că oriunde se găsea cea de a 
doua fetiţă, acolo vroia să fie şi prima, aşa 
că nu le puteau nicicum despărţi. 

într-o seară de iarnă, fetiţele 
crescuseră măricele de-acum, în holul din 
faţa camerei reginei se auziră o gălăgie şi 
un zgomot 'ngrozitor. Zdrenţăruşa întrebă 
cine tot trosnea şi :ropăia acolo. 

- Oh, să nu întrebi niciodată despre 
asta! răspunse regina. 

Zdrenţăruşa însă nu se dădu bătută, că 
tinea morţiş să ştie, aşa că regina îi spuse 
că nevestele troll-ilor joacă tontoroiul 
afară pe hol. Astfel că Zdrenţăruşa vru să 
iasă şi să le alunge. Oricât o rugară să-şi 
ia gândul de la una ca asta, nu ajută la 
nimic. Voia să iasă să le alunge pe 
nevestele troll-ilor şi nu avură ce-i face. O 
rugă pe regină să ţină toate uşile închise, 
aşa încât să nu rămână nici una, nici 
măcar crăpată. leşi apoi călare pe tap şi, 
cu polonicul în mână, începu să le 
pocnească şi să le alunge pe nevestele 
troll-ilor. Se iscă 9) hărmălaie 
nemaipomenită pe hol. Se auzeau 
trosnituri şi scârţâituri de parcă pârâiau 
grinzile din încheieturi. Deodată se 
întredeschise una din uşi şi sora 
Zdrenţăruşei vru să arunce o privire, să 
vadă cum îi mergea surorii ei. De-abia îşi 
scoase capul pe uşă, când hop! o nevastă 
de troll i-l înşfacă şi îi puse un cap de 
vițel în loc. Prinţesa începu pe dată să 
tropăie pe podea şi să mugească. Când 
Zdrenţăruşa intră din nou în cameră şi îşi 
văzu sora, îi certă pe ceilalţi şi fu 
mânioasă că nu fuseseră mai cu băgare 
de seamă. îi întrebă chiar dacă li se părea 
că îi stă 

mai bine surorii sale acum, că fusese 
prefăcută în vițel. 

- Până la urmă o scap eu de necazul 
ăsta! mai spuse ea. 

Fata îi ceru regelui o corabie ce 
trebuia să fie bine înzestrată cu de toate. 
Cârmaci şi echipaj nu voia să aibă, că voia 
să pornească la drum doar cu sora ei. în 
cele din urmă trebuiră, din nou, să-i facă 
pe voie. 

Zdrenţăruşa porni la drum cârmind 
drept spre ţara unde locuiau nevestele 
troll-ilor. Când ajunseră la mal, îi spuse 
surorii sale să rămână pe vas şi să nu care 
cumva să se mişte de acolo. Cât despre 
Zdrenţăruşa, ea o porni călare pe ţap spre 
castelul nevestelor troll-ilor. Odată ajunsă 
acolo, văzu că una din ferestre era 
deschisă şi că acolo, chiar pe rama 
ferestrei, era aşezat capul surorii sale. 
Călare pe tap, se năpusti în holul 
castelului, înşfacă repede capul şi o luă 
din loc. Nevestele troll-ilor se luară după 
ea vrând să ia capul înapoi. Atât de multe 
erau, că roiau ca muştele în jurul ei. Ţapul 
însă lovea şi împungea cu coarnele, în 
vreme ce Zdrenţăruşa izbea şi pocnea jur- 
împrejur cu polonicul, aşa că nevestele 
troll-ilor fură nevoite să se dea bătute. Fata 
ajunse 

cu bine la corabie şi îi puse surorii capul 
la loc, astfel că sora ei deveni iar o fiinţă 
omenească întreagă. După o călătorie 
lungă, lungă de tot, ajunseră într-o ţară 
străină. 

Regele ţării era văduv şi avea doar un 
singur fiu. Când văzu corabia străină, 
trimise soli pe țărm să afle de unde vine şi 
cine este stăpânul ei. Când oamenii 
regelui ajunseră la țărm, nu văzură pe 
nimeni în afară de Zdrenţăruşa, care 
călărea pe ţap încoace şi încolo pe punte, 
de i se ridica părul din cap. Oamenii de la 
curtea regelui fură de-a dreptul uimiţi de 
cele văzute şi întrebară dacă nu se mai 
afla şi altcineva pe corabie. Cum să nu, 
mai era şi sora ei, le spuse Zdrenţăruşa, 
călare pe ţap. Oamenii vrură să o vadă şi 
pe ea, dar asta nu era cu putinţă. 

- Pe ea nu o poate vedea nimeni, afară 
doar dacă vine însuşi regele, le spuse 
Zdrenţăruşa călărind pe ţap jur-împrejur 
de duduia puntea. 

Când slugile se întoarseră la curte şi 
povestiră cele ce văzuseră şi auziseră 
acolo pe corabie, regele se porni pe dată la 
drum să o vadă pe cea care călărea pe 
tap. Odată ajuns la corabie, Zdrenţăruşa 
i-o înfăţişă pe sora ei. Era atât de drăguță 
şi de frumoasă, încât regele 

rămase cu gura căscată, neputându-se 
mişca din loc. Le luă pe amândouă sus, la 
castelul său, iar pe sora Zdrenţăruşei vru 
s-o facă regină. Fata se împotrivi din nou, 
zicând că regele nu o poate avea în nici 
un chip de nu se învoia şi fiul său să o ia 
pe Zdrenţăruşa de soţie. Fiul regelui nu 
se prea înghesuia să primească, întrucât 
Zdrenţăruşa tare urâtă mai era. îl bătură 
însă atâta la cap, şi regele şi toţi curtenii, 
încât, în cele din urmă, se dădu bătut şi 
făgădui că o va lua de nevastă. O făcea 
însă de nevoie şi era amărât rău. 

Se făcură apoi pregătirile pentru 
nuntă, se aduse de mâncare şi de băut, 
din belşug. Când toate fură gata, alaiul se 
puse în mişcare. Prințului însă i se păru cel 
mai anevoios lucru pe care să-l fi făcut 
vreodată în viaţa lui. în faţă, mergeau 
regele şi mireasa lui. Era frumoasă de îţi 
lua ochii şi toţi oamenii se opreau şi se 
uitau lung în urma ei, cât vedeau cu ochii. 
După ei, veneau prinţul călare, alături de 
Zdrenţăruşa, pe ţap şi cu polonicul în 
mână. Bietul prinţ părea să meargă mai 
degrabă la înmormântare decât la nuntă. 
Era aşa de trist, că nu scotea nici un 
cuvânt. 

- De ce nu zici şi tu ceva? îl întrebă 
Zdrenţăruşa după ce călăriră o vreme. 

- Ce pot să mai zic? răspunse 

prinţul. 

-Ai putea, de pildă, să întrebi de ce 

călăresc 
pe ţapul ăsta atât de urât. 

- De ce călăreşti pe ţapul ăsta atât de 
urât? întrebă fiul regelui. 

- Ţapul ăsta e urât, zici? Este, de 
fapt, cel mai frumos cal pe care o să 
călărească vreodată vreo mireasă, 
răspunse Zdrențăruşa şi, pe dată, țapul se 
prefăcu într-un cal cum fiul regelui nu 
mai văzuse încă. 

Mai călăriră o bucată de drum, dar 
prinţul era tot posomorât şi nu scotea o 
vorbă. 

Zdrenţăruşa îl întrebă din nou de ce 
nu spunea şi el ceva, acolo, dar prinţul îi 
răspunse că nu ştia despre ce ar fi putut 
vorbi; la care fata îi spuse: 

- Ai putea, de pildă, să întrebi de ce 
merg călare ţinând polonicul ăsta urât în 
mână. 

- De ce mergi călare cu polonicul 
ăsta urât în mână? întrebă fiul regelui. 

- Polonicul ăsta e urât, zici? Este cel 
mai fin evantai din argint pe care Îl poate 
dărui cineva unei mirese, spuse 
Zdrenţăruşa şi, pe dată, polonicul se 
prefăcu într-un evantai din argint atât de 
alb, de lucea soarele în el. 

Mai călăriră ei o vreme, dar fiul 
regelui tot posomorât era, iar de vorbit tot 
nu vorbea. După puţină vreme, 
Zdrenţăruşa îl întrebă din nou de ce nu 
zice nimic şi, de data aceasta, îi spuse că 
ar trebui să întrebe de ce avea pe cap claia 
aceea de păr, neîngrijită ş' urâtă. 

- De ce ai pe cap o asemenea claie de 
păr, neîngrijită şi urâtă? întrebă fiul 
regelui. 

- Claia asta de păr este urâtă, zici? 
Este cea mai strălucitoare coroană de 
azur pe care o să o poarte vreodată o 
mireasă! răspunse Zdrenţăruşa, şi aşa se 
şi dovedi a fi. 

După ce mai merseră o bună bucată 
de vreme, şi cum prinţul era la fel de fără 
grai ca şi înainte, mireasa lui îl întrebă de 
ce nu vorbea deloc, iar apoi îl ruga să o 
întrebe de ce era atât de zbârcită şi de 
urâtă la chip. 

- Că bine zici, de ce eşti aşa zbârcită şi 
urâtă la chip? întrebă fiul regelui. 

- Zici că sunt urâtă? [i se pare doar 
că sora mea este frumoasă, dar eu sunt de 
zece ori mai frumoasă, spuse mireasa. 

Când fiul regelui îşi ridică ochii spre 
ea, era atât de frumoasă, încât i se păru 
că nu putea fi pe lume vreo fată mai 
frumoasă. Astfel se făcu 

că prinţul prinse glas şi nu mai călări cu 
capul lăsat în piept. 

Băură şi se veseliră îndelung la 
nuntă; apoi regele şi fiul lui se duseră, 
fiecare cu mireasa lui, la tatăl fetelor. Aici 
se puseră iar pe nuntit de nu mai 
sfârşeau cu petrecerea. Dacă vă grăbiţi 
să ajungeţi la curtea regelui, poate mai 
apucaţi să beţi un strop de bere cu 
nuntaşii. 


Tom Degețel 


SE POVESTEŞTE că odată, într-o 
ţară cu multe păduri, o femeie a născut 
un fiu, nu mai înalt decât degetul mare de 
la mână. De aceea îi şi dădu numele de 
Tom Degețel. 

Când se făcu flăcău, maică-sa îi 
spuse să plece în lume, căci, credea ea, 
venise timpul să se căsătorească. Tom 
Degețel se bucură când auzi acestea. 

Plecară deci de la fermă, călare pe 
un cal murg, femeia ţinându-l pe Tom 
Degețel în poală. 

Urmau să meargă la curtea unui rege, 
care avea o prinţesă neasemuit de 
frumoasă. 

De-abia nerseră o bucată de drum, că 
Tom Degețel dispăru fără de veste. Maică- 
sa îl căută peste tot, îl strigă, plânse 
chiar că-l pierduse şi nu-l mai putea găsi. 

- Cu-cu! Cu-cu! făcu deodată Tom 
Degețel, 
care se ascunsese în coama calului. 

leşi apoi din ascunzătoare şi trebui 
să-i tăgăduiască mamei sale că niciodată 
nu o să mai facă aşa ceva. 

După încă o bucată de drum, Tom 
Degețel se făcu iar nevăzut. Maică-sa îl 
căută, îl strigă, plânse, dar băiatul era de 
negăsit. 

- Cu-cu! Cu-cu! zise el, râzând şi 

chicotind. 

Femeia îl auzi, dar nu-l putu nicicum 

găsi. 

- Cu-cu! Cu-cu! Aici sunt! zise Tom 
Degețel 
ieşind, de astă dată, din una din urechile 
calului. 

Văzând-o plânsă, îi promise iarăşi că 
nu o să se mai ascundă. 

După ce mai călăriră o altă bucată de 
drum, Tom Degețel se făcu din nou pierdut. 
Nu se putea stăpâni să nu se ascundă. 
Maică-sa îl căută, plânse şi îl strigă. Dar 
el dus era şi dus rămânea. Oricât îl căută, 
nu-l putu găsi în nici un chip. 

- Cu-cu! Cu-cu! făcu Tom Degețel, 
încântat că nu-l putea găsi. 

Dar, deodată, calul strănută şi îl suflă 
afară pe băiat, care se ascunsese într-una 
din nările acestuia. Atunci, femeia îl luă 
şi-l puse într-o desagă. Altă cale nu 
vedea. Şi tare se temea că nu va putea 
însura o asemenea poamă de băiat. 

îndată ce ajunseră la curtea regelui, 
se şi făcu logodna, căci prinţesei îi plăcu 
un băiat aşa de mic şi frumos. Nu dură 
mult şi se făcu şi nunta. 

Când veni vremea amiezii, Tom 
Degețel se aşeză la masă, alături de 
prinţesă. Mai rău nici că se putea, că nu 
ajungea la masă să poată mânca. De n-ar 
fi fost prinţesa, care-l ajută să ajungă la 
masă, nu ar fi apucat să ia nici o 
înghiţitură de mâncare. 

Toate bune şi frumoase, atâta timp 
cât mâncară din farfurii. Dar când, mai 
târziu, se aduse o oală mare cu terci, Tom 
Degețel iar nu ajungea la ea. Pus pe şotii 
însă, găsi cu cale să se aşeze chiar pe 
marginea oalei. în mijlocul terciului se 
găsea o bucată de unt. Cum el nu 
ajungea la ea, nu găsi altceva mai bun de 
făcut decât să se aşeze pe marginea ei. 
Deodată, prinţesa luă o lingură mare, 
vrând să amestece o 


102 


gură de terci cu puţin unt. Apropiindu-se 
prea mult cu lingura de Tom Degețel, îl 
atinse din nebăgare de seamă, drept care 
băieţelul cel neastâmpărat căzu în terci şi 
se înecă. 


Zâna şi fata cea săracă 


SE SPUNE că, într-o pădure deasă, 
locuiau odată un bărbat şi o femeie, tineri 
căsătoriţi. Erau frumoşi şi buni la suflet 
amândoi, dar tare săraci, într-o bună zi, 
femeia născu o mândreţe de copil, o fată 
cum alta nu mai era sub soare. Dar părinţii 
ei, din cauza sărăciei, credeau că nu vor 
găsi pe cineva care să fie naş copilului. 
După ce chibzuiră îndelung, bărbatul 
hotări să meargă chiar a doua zi să caute 
naşi pentru fetiţa lor. 

Merse omul cât era pădurea de 
mare, dar nu găsi pe nimeni. Pe când se 
întorcea acasă, abătut, îi apăru deodată în 
faţă o femeie frumoasă, aşa de bună şi de 
blândă, o zână, că omului parcă îi veni 
puţin inima ia loc. Zâna îi spuse pe dată că 

se învoieşte să fie naşă fetiţei, dar cu o 
condiţie: copilul să rămână la ea pentru 
totdeauna. 

Omul, neştiind ce să facă, îi spuse că 
trebuie să vadă ce zice şi nevastă-sa. Dar 
când ajunse acasă şi îi povesti cele 
întâmplate, mama fetei nici nu vru să 
audă, spunând că nu-şi va da fata nici în 
ruptul capului. 

Aşa că, a doua zi, omul nostru plecă 
iarăşi să-şi încerce norocul, dar nici de 
această dată nu găsi naşi pentru fetiţa 
lor. Tocmai când se întorcea acasă, apăru 
din nou zâna cea bună şi îi spuse că ea 
nu s-a răzgândit şi că dacă nici ziua 
următoare nu vor găsi naşii căutaţi, ea va 
veni să ia fetiţa. Când se despărţiră, zâna 
zâmbi, aşa că omul mai prinse curaj 
gândindu-se că zâna cea frumoasă nu va fi 
o naşă rea pentru copilul lor. 

Totuşi omul se duse şi a treia zi prin 
pădure, tot sperând să găsească naşi şi 
să-şi păstreze copilul. Doar înspre seară 
zări pe cineva venind spre el prin desiş; 
nu era altcineva decât zâna cea 
frumoasă, care nu-şi uitase făgăduiala. 

Părinţii fetei i-o încredinţară cu 
lacrimi în ochi, iar zâna le promise că o va 
boteza. O luă la ea acasă şi micuța crescu 
în câţiva ani de nu o mai puteai 
recunoaşte. Mama ei vitregă era 

întotdeauna bună şi blândă cu ea şi îi 
vorbea cu blândeţe. 

Când fata crescu destul de mare, 
încât să înţeleagă tot ce i se spune, zâna 
o anunţă că trebuie să plece într-o 
călătorie. 

- Ai voie să te plimbi pe unde vrei, îi 
zise fetei. Doar la trei camere nu ai voie 
nici măcar să deschizi uşa. Acum vino cu 
mine să-ţi arăt care sunt acestea. 

După ce i le arătă, zâna plecă. 

Dar fata nu putu să reziste 
curiozităţii şi se duse doar să 
întredeschidă uşa unei camere'din cele 
trei. însă cum băgă capul pe uşă, zări o 
stea strălucitoare ce-şi luă zborul de 
îndată. 

Când se întoarse zâna acasă şi văzu 
isprava fetei, fu tare necăjită. Astfel că îi 
spuse copilei că, de atunci înainte, nu mai 
avea ce căuta în casa ei, că o alungă. Dar 
fata atât plânse şi se rugă, încât, până la 
urmă, zâna o iertă şi o lăsă să stea mai 
departe la ea. 

După un timp, zâna cea bună trebui 
din nou să plece şi îi atrase atenţia fetei 
că în celelalte două camere nu are voie 
să intre orice-ar fi. 

Copila voia să fie recunoscătoare şi 
să-şi ţină promisiunea făcută, dar, rămasă 
singură, se 

plictisi şi începu să se tot întrebe: „Oare 
ce o fi ascuns în celelalte două camere"? 
şi nu se putu opri să nu deschidă puţin 
una din uşi. 

Nici nu apucă ea să privească 
înăuntru, că luna şi zbură pe lângă chipul 
ei, şi dispăru. 

Când se întoarse zâna acasă şi nu mai 
găsi luna la locul ei, se întrista foarte 
mult şi îi spuse fetei că de astă dată chiar 
nu mai poate locui sub acelaşi acoperiş cu 
ea. Să-şi strângă deci lucrurile şi să plece. 

Dar fata plânse de ţi se rupea inima 
şi o rugă atât de frumos să o ierte şi de 
această dată, aşa că, până la urmă, mama 
ei vitregă îi îngădui în cele din urmă să 
rămână. 

Nu după mult timp, zâna plecă din 
nou. Speriată de isprăvile sale, fata era 
hotărâtă ca acum să respecte dorinţa 
naşei ei. Ştia că nu trebuie cu nici un chip 
să încerce să intre în cea de a treia 
cameră, dar, după ce zâna plecă şi 
rămase singură, copila îşi spuse: „Ceva 
grozav trebuie să fie şi în cea de-a treia 
cameră". 

Dar parcă tot n-ar fi vrut să-şi 
încalce promisiunea şi s-o mai supere pe 
naşa ei; însă, când se trezi în faţa camerei 
cu pricina, deodată simţi că trebuie să 
intre şi să vadă măcar puţin. 

Abia puse mâna pe clanţă, că soarele 
şi dispăru din faţa ei. Când se întoarse 
zâna şi văzu că dispăruse şi soarele, 
aproape că se îmbolnăvi de supărare şi îi 
spuse fetei că de atunci înainte să n-o mai 
vadă în faţa ochilor. 

Fata plânse şi mai tare, o rugă şi mai 
frumos să n-o alunge, dar de astă dată 
zâna rămase neînduplecată. 

- Nu, vei pleca acum, căci trebuie să 
te pedepsesc pentru toate suferinţele pe 
care mi le-ai pricinuit. Dar, ca să nu zici că 
sunt rea, am să te las să alegi. Ce vrei? Să 
fii foarte frumoasă, dar să nu poţi vorbi, 
ori să fii urâtă, urâtă, însă să vorbeşti? Te 
vei duce departe de mine şi de casa mea. 
Aşa că, alege! 

- Vreau să fiu frumoasă! spuse atunci 
fata printre lacrimi. 

Şi aşa se întâmplă, dar din clipa aceea 
copila nu mai putea scoate un cuvânt. 

Cum plecă de la mama ei vitregă, 
merse ea ce merse şi se trezi într-o pădure 
aşa de mare şi de deasă, că, oricât ar fi 
mers, tot nu i-ar fi dat de capăt. Şi, cum 
era seară şi noaptea se apropia, fata se 
urcă într-un copac ce creştea falnic lângă 
un izvor şi se hotărî să doarmă acolo. 

Nu departe de acel izvor, într-un 
luminiş de pădure, se înălța un castel fără 
seamăn. 

în zori, venea o slujitoare la izvor Să 
ia apă pentru ceaiul prinţului, stăpânul 
castelului. A doua zi de dimineaţă, 
slujitoarea văzu în oglinda apei un chip 
neasemuit de frumos şi, crezând că e 
chipul ei, se întoarse mândră la castel şi 
spuse: 

- Sunt atât de frumoasă, încât nu mai 
vreau să mai aduc apă pentru prinţ. 

Aşa că prinţul trebui să trimită o altă 
slujitoare. Dar şi aceasta se întoarse 
repede la castel şi-i spuse prinţului să 
trimită pe altcineva. (3 frumuseţe ca ea 
nu avea ce să caute în pădure. 

Prinţul, mirat, trebui să se ducă 
singur să-şi ia apa, dornic totodată să afle 
ce s-a întâmplat cu cele două slujnice ale 
căror chipuri numai frumoase nu erau. 

De cum ajunse la izvor şi se aplecă 
după apă, zări şi el chipul frumos oglindit 
de izvor şi, când se uită în sus, zări fata 
stând cuminte între frunzele copacului. 

Era cea mai frumoasă fată pe care o 
zărise vreujctă. O dădu jos din copac, o luă 
cu el acasă şi se hotări să o facă prinţesa 
lui. 

Auzind acestea, mama prinţului se 

împotrivi. 

- Nici măcar nu ştii cine e, de unde 
vine, 
cine-i sunt părinţii, poate fi chiar o 
vrăjitoare. 

Dar prinţul nu o ascultă şi o luă pe 
fată de soţie. După un timp, prinţesa 
aduse pe lume un prinţişor dolofan şi 
frumuşel, de mai mare dragul. 

După ce născu, se ivi ca din pământ 
mama ei vitregă, zâna: crestă uşor 
degetul mic al copilului, mânji cu sânge 
buzele şi degetele prinţesei şi spuse: 

-Ai să fii tot atât de supărată cât am 
fost eu când ai lăsat steaua cea 
strălucitoare să iasă din cameră! 

Şi plecă, luând copilul cu ea. 

De cum se iviră zorile, slujitorii îi 
spuseră îngroziţi prinţului că prinţesa şi-a 
prăpădit copilul. Prințului nu-i venea să 
creadă că soţia lui cea gingaşă a putut să 
facă una ca asta şi-i luă apărarea, reuşind 
s-o scape de pedeapsa ce i se pregătea. 

Nu după mult timp, prinţesa născu 
din nou un copilaş, de data aceasta de 
două ori mai drăgălaş decât primul. Dar 
şi acum se întâmplă la fel ca şi prima 
dată, iar la plecare zâna spuse: 

- Ai să fii tot atât de necăjită cât am 
fost eu 
când din cauza ta a dispărut luna! 


109 


Prinţesa plânse amar, dar nu reuşi 
să o înduplece pe zână cu lacrimile ei şi 
rămase şi fără cel de-al doilea copil. 

De data aceasta, împărăteasa-mamă 
îşi sfătui fiui s-o ardă pe prinţesă pe rug 
pentru cele întâmplate. Prinţul, care o 
iubea nespus, îi luă şi de această dată 
apărarea, dar cu greu reuşi să-şi scape 
p” ţia de pedeapsă. 

Peste puţin timp, prinţul se bucură, 
căci prinţesa aduse pe lume al treilea 
copil, de trei ori mai frumos decât ceilalţi 
doi. 

De cum se lăsă noaptea însă, zâna se 
ivi din nou şi, după ce mânji iarăşi 
mâinile şi gura prinţesei cu sângele 
micuţului, spuse: 

-Ai să fii tot atât de mâhnită cât am 
fost eu când a dispărut soarele! 

Şi de îndată se topi în zare. 

De data aceasta, oricât se strădui 
prinţul să-şi apere soţia, totul a fost în 
zadar. Prinţesa trebuia arsă pe rug pentru 
faptele ei. Dar, de îndată ce o aşezară pe 
rug, se ivi pe neaşteptate zâna ţinând 
primii doi copii de mână şi pe cel de-al 
treilea în braţe. Se duse direct la prinţesă 
şi-i spuse: 

- Ţi-am adus copiii pe care ţi i-am luat 
ca să te pedepsesc. Eu sunt zâna cea 
bună şi ti-i 

înapoiez, pentru că acum eşti tot atât de 
deznădăjduită cât am fost şi eu când am 
rămas fără stea, lună şi soare. Ai fost 
pedepsită destul pentru ceea ce ai făcut 
atunci şi de acum înainte ai să poţi vorbi 
din nou. 

Prinţul şi prinţesa fură atât de 
fericiţi, cât nu se poate spune. Şi au trăit 
împreună ani mulţi cu bucurie şi, până la 
urmă, împărăteasa-mamă a îndrăgit-o şi 
ea pe fata cea frumoasă crescută de zâna 
cea bună. 


Vulpea care a râmas singură 


A FOST ODATĂ un vulpoi de toată 
frumuseţea şi o vulpe roşcovană, ce-şi 
aveau sălaşul într-o pădure. Se înțelegeau 
de minune şi trăiau tare bine împreună. 
Dar se întâmplă că, într-o bună zi, vulpoiul 
cel frumos se furişă în coteţul din curtea 
unui ţăran din apropierea pădurii şi jumuli 
tot ce întâlni în cale: rațe, găini şi puişori. 


111 


Se vede treaba că vulpoiul a fost tare 
lacom, căci, cum ajunse înapoi acasă, se 
îmbolnăvi şi muri. Ce mai jale a fost 
atunci! Vulpea roşcovană şi toate vulpile 
vecine plângeau şi jeleau - dar degeaba; 
vaietele şi lacrimile lor nu-l puteau învia 
pe bietul vulpoi. 

De-abia îl îngropară şi nici nu 
terminară bine praznicul, că şi începură să 
apară peţitori pentru vulpea rămasă 
văduvă. Când primul dintre ei bătu la uşă, 
vulpea spuse: 

- Du-te tu, Korse, să vezi cine bate! 

Am uitat să vă spun că vulpea avea o 
pisică sălbatică, pe nume Korse, ce o 
ajuta la treburile gospodăreşti. 

Când deschise uşa, Korse zări un urs 
în prag. 

- Bună seara! spuse ursul. 

- Bună să-ţi fie inima! răspunse 
Korse. -Acasă-i cumătră vulpe? întrebă el. 
-Acasă! spuse pisica. 

- Şi cum se simte în astă-seară? E bine 
dispusă, 

e veselă sau e supărată? întrebă iarăşi ursul. 

Vai, vai, sărăcuţa! îşi plânge vulpoiul 
mort şi are nasul umflat şi roşu de atâta 
plâns şi nu are cui cere un sfat bun. 

- Roag-o să iasă puţin afară; am eu un 
sfat 
bun pentru ea. 

Auzind acestea, pisica intră 
înăuntru, să-i povestească totul stăpânei 
sale. 

- Cine a bătut la uşă şi mi-a tulburat 
liniştea? întrebă vulpea. 

- E un peţitor, răspunse pisica, şi te 
roagă să ieşi puţin afară să-ţi dea un sfat 
bun. 

- Dar cum e la înfăţişare? întrebă 
vulpea, curioasă. 

- E maroniu şi tare chipeş! răspunse 
Korse. Mi se pare a avea o fire deschisă şi se 
vede că-i un viteaz fără pereche. 

- Spune-i să plece! strigă vulpea. N- 
am 
nevoie de sfatul lui! 

Korse ieşi atunci afară şi-i spuse 

ursului: 

- Stăpâna mea te roagă să pleci 
acasă. Nu 
are nevoie de sfatul tău. 

-Aşa? Ei, nu-i nimic, nu-i nici o supărare! Şi 
ursul plecă pe drumul pe care venise. După 
o săptămână un alt peţitor bătu la uşă. De 

data asta, când ieşi afară Korse, văzu un lup. 

- Bună seara! spuse lupul. 

- Bună să-ţi fie inima! răspunse Korse. 

-Acasă-i cumătră vulpe? întrebă el. 

- Da, acasă! spuse pisica. 
- Spune-mi, cum se simte în astă 
seară? E bine dispusă, e veselă sau e 
supărată? mai întrebă lupul. 
- Vai, vai, îşi plânge vulpoiul mort şi 
are nasul umflat şi roşu de atâta plâns şi 
nu are cui cere un sfat bun. 
- Roag-o să iasă puţin afară, am eu un 
sfat bun pentru ea. 
- Cine este acela ce dă târcoale casei 
şi-mi tulbură liniştea? o întrebă vulpea pe 
Korse. 
- Ei, cine să fie? Un peţitor, răspunse 
Korse, şi te roagă să ieşi puţin din casă, că 
doreşte să-ţi dea un sfat bun. 
- Mai întâi să-mi spui cum arată, zise 
vulpea. 
- Pare drept, cumsecade; este 
cenuşiu şi destul de înalt, să ştii. 
- Spune-i să plece! N-am nevoie de 
sfatul lui, spuse vulpea şi de astă dată. 

Şi auzind lupul acestea, nu mai 
insistă şi plecă şi el de acolo. 

A treia sâmbătă, apăru la uşa 
cumetrei vulpi un iepuraşi. 

- Bună seara! spuse el, când pisica 
veni să 
deschidă uşa. 

- Bună să-ţi fie inima! răspunse 
Korse. Să ştii că au fost şi alţi peţitori 
înaintea ta. 
- Ei, de! Fiecare îşi încearcă norocul! 
Şi întrebă şi el dacă e acasă cumătră 
vulpe şi cum se simte. 
- Vai de mine, se vaită pisica, îşi 
plânge bărbăţelul mort şi are nasul umflat 
şi roşu de atâta plâns şi nu are cui cere un 
sfat bun! 
- A, dacă-i aşa, roag-o să vină afară şi 
am să-i dau eu un sfat bun. 
- Cine e acolo? Cine se tot învârteşte 
pe aici? Cine-mi tulbură liniştea? 
- Cine să fie? Un peţitor, răspunse 
Korse. 
Vulpea dori şi de astă dată să ştie cum 
arată 
peţitorul. 
- Pare cinstit, e frumuşel, zglobiu şi 
alb. 
- Spune-i să plece! N-am nevoie de 
sfatul 
lui, răspunse iarăşi vulpea. 
Şi aşa veni şi a patra sâmbătă; ca şi 
până acum, un peţitor se ivi la uşa vulpii. 
- Du-te, Korse, şi vezi cine e! spuse 
cumătră 
vulpe, după ce se auzi cea de-a treia 
bătaie în 
uşă. 
Pisica se duse la uşă. Când deschise, 
ce să vadă? Un vulpoi de toată 
frumuseţea. 

- Bună seara! Ce mai faci tu, 
pisicuţo? 
- Mulţumesc de întrebare. Sunt bine, 
sănătoasă, vulpoiule! 

-Acasă-i cumătră vulpe? 
- Da, dar vai de ea, sărăcuţa! îşi 
plânge toată ziua bărbăţelul mort şi are 
nasul umflat şi roşu de atâta plâns şi nu 
are cu cine se sfătui. 
- Roag-o să iasă puţin afară, că am 
eu un sfat bun pentru ea. 

Ca de obicei, Korse se duse să-i 
spună stăpânei sale dorinţa peţitorului. 
- Cine este cel ce face atâta gălăgie, 
de-mi tulbură liniştea? întrebă vulpea. 
- Ei, mai întrebi?! Este un peţitor şi te 
roagă să ieşi puţin afară, să-ţi dea un sfat 
bun. 
- Dar acesta cum arată? întrebă 
vulpea, curioasă. 
- E frumos, prietenos, cu o coadă 
mare şi roşie, seamănă cu răposatul tău 
bărbat. 
- A, dacă-i aşa, Korse, pofteşte-l mai 
iute înăuntru! Adu-mi repede papucii şi 
podoabele şi ajută-mă să-mi îmbrac 
rochia! Parcă zbor de fericire! 

De cum s-au văzut, îşi plăcură unul 
altuia şi stabiliră pe dată ziua căsătoriei. 
Din fericire, 

vulpoiul acesta nu mai dădu târcoale 
coteţelor ţăranului din vecinătate, aşa că, 
alături de el, vulpea trăi mulţi ani fericiţi. 


Cele trei mâtuşi 


A FOST ODATĂ un biet bătrân sărac 
ce avea o colibă în inima unei păduri. Era 
un vânător iscusit şi astfel aveau ce 
mânca el şi familia lui. Şi bătrânul acesta 
avea o frumuseţe de fată, cum rar mai 
puteai întâlni. Mama fetei însă se îm- 
bolnăvise şi murise când fata era încă 
mică, o copilă. Crescând, fata se făcuse 
din ce în ce mai frumoasă, dar era tare 
singură şi tristă. Aşa că, într-o bună zi, se 
hotări să plece în lume şi să-şi încerce 
norocul. 

- Bine, fata mea, îi spuse bătrânul ei 
tată, dar aici, acasă, nu ai învăţat să 
pregăteşti bucatele; nu ştii decât să 
jumuleşti păsări şi să le frigi. Ce-ai să faci 
în lumea largă? Dar... mergi sănătoasă şi 
întoarce-te, de-ţi va fi greu. 

Şi fata plecă. Merse ea ce merse, 
până ce ajunse la nişte curţi împărăteşti. 
Pe când se tot minuna ea de frumuseţile 
ce o înconjurau, o zări împărăteasa, 
căreia îi plăcu atât de mult înfăţişarea ei, 
încât o chemă înăuntru şi o întrebă cine 
este şi de unde vine. 

Dar două prințese ce o însoțeau pe 
împărăteasă începură de-hdată să o 
pizmuiască pe fată. Aşa că, a doua zi, o 
minţiră pe împărăteasă spunându-i că au 
auzit-o pe fată lăudându-se că poate să 
toarcă inul pentru o pânză mare într-o zi şi 
o noapte. Trebuie să spunem că 
împărăteasa preţuia cel mai mult la om 
îndemânarea. 

- Aşa! se bucură împărăteasa. De 
vreme ce aşa a spus, trebuie să şi 
dovedească. 

Biata fată nu îndrăzni să spună că nu 
a tors niciodată până atunci; ceru doar 
împărătesei să-i dea o cameră unde să 
stea singură. împărăteasa încuviinţă şi 
fetei i se aduseră pe dată fusul, furca şi 
fuiorul de in. 

Când rămase singură, ea începu să 
plângă amar, căci nu ştia să toarcă şi nu avea 
nici măcar cui să-i ceară un sfat. Nu mai 
văzuse până atunci un fuior şi nu ştia să 
lucreze. Cum stătea ea aşa supărată, apăru 
din văzduh o femeie bătrână care-i spuse: 

- Ce te necăjeşti, fata mea? 

- Ei, răspunse fata, chiar dacă ţi-aş 
spune, nu mi-ar folosi la nimic, tot nu mă 
poţi ajuta. 

- N-ai cum şti dacă te pot ajuta sau 
nu; poate-ţi dau un sfat bun. Haide, 
povesteşte-mi! o îndemnă bătrâna. 

Şi fata îi povesti atunci cum 
împărăteasa o pusese să toarcă fire 
pentru o pânză de in şi că ea nu mai 
făcuse aşa ceva în viaţa ei, dar că 
promisese să termine totul într-o zi şi o 
noapte. 

- Aşa deci! Dacă te învoieşti să-mi 
spui „mătuşă", când o fi să te măriţi, şi voi 
veni la nunta ta, am să torc eu în locul tău. 
Iar tu ai face bine să te duci la culcare 
până mâine dimineaţă. 

- Da, mă  învoiesc, spuse fata 
înveselită şi merse la culcare. 

A doua zi dimineaţă, cum se trezi, 
zări firele de pânză de in întinse pe masă 
şi erau aşa de frumoase şi de gingaşe, 
cum nu mai văzuse ea vreodată. 

Când le-a văzut împărăteasa, a fost 
atât de bucuroasă, încât o îndrăgi şi mai 
mult pe fata cea frumoasă. 

Cele două prințese însă erau şi mai 
invidioase pe hărnicia şi priceperea fetei 
şi, de necaz, 

îi spuseră împărătesei că au auzit-o pe 
fată lăudându-se că poată să şi ţeasă o 
pânză mare într-o zi şi o noapte. 

împărăteasa se bucură iarăşi de 
priceperea fetei şi o rugă să ţeasă pânza, 
cum se lăudase. 

Fata, aproape îngrozită, ceru şi de 
data aceasta o cameră unde să poată 
lucra singură. Se puse iarăşi pe plâns şi 
se tot întreba ce să facă şi cum s-o scoată 
la capăt. Când, la fel ca ppma dată, apăru 
o bătrână care o întrebă: 

- De ce eşti tristă, fata mea? 

La început, fata nu vru să-i spună, dar 
U,JO> începu să-i povestească despre 
răutatea celor două prințese şi de 
hotărârea împărătesei. 

- Ei, doar de atâta lucru e vorba? 
Dacă te învoieşti să-mi spui „mătuşă" în 
ziua nunţii, mă prind eu să-ţi ţes pânza. 
Tu n-ai decât să dormi până mâine 
dimineaţă. 

Fata se învoi bucuroasă şi nu aşteptă 
să i se spună de două ori şi se duse la 
culcare. 

Când se trezi, dimineaţa, zări pânza 
pe masă, ţesută cu atâta pricepere, că nu 
mai exista alta la fel. Aşa că o luă cu grijă 
şi i-o duse împărătesei care, admirând şi 
de această dată măiestria fetei, o îndrăgi 
şi mai mult. 

îndată ce plecă fata în grădină, cele 
două prințese îi şoptiră împărătesei că au 
auzit-o pe fată lăudându-se că poate să şi 
brodeze pânza, într-o zi şi o noapte, 
nemaivăzut de frumos. 

Bucurându-se din nou, împărăteasa 
rhemă fata şi-i spuse să se apuce de 
îndată de lucru. 

Fata se întoarse iarăşi în camera ei şi 
mai abătută ca înainte, dar nici nu închise 
bine uşa, că o altă bătrânică apăru şi, 
după ce ascultă povestea fetei, îi promise 
să-i brodeze toată pânza, cu condiţia să-i 
spună şi ei „mătuşă" când va veni la nunta 
ei. 

Fata se învoi, apoi se duse să se 
culce. Dimineaţa, când se trezi, zări 
pânza brodată întinsă pe masă. Ceea ce 
văzu fata, cu greu s-ar putea descrie; 
pânza aceea nu avea pereche de frumoasă 
ce era. 

împărăteasa o cercetă cu mare 
plăcere şi nu mai contenea să o laude pe 
fată. O îndrăgi ca pe propria ei fiică şi de 
aceea se gândi să i-o dea de soţie 
prinţului, fiul ei, întrebând-o pe fată, mai 
întâi, dacă se învoieşte. Fata, fericită să 
audă o asemenea veste, îl îndrăgi pe 
prinţ, iar prinţul la rândul lui, care preţuia 
şi el priceperea şi hărnicia ei, se învoi din 
toată inima. 


Şi aşa se pregăti o nuntă ca-n 

poveşti. 

Ziua mult aşteptată sosi. Veniră 
invitaţi de peste mări şi ţări şi toţi se 
veseleau şi se bucurau şi admirau 
frumuseţea fetei şi lucrul făcut de mâna ei. 
Dar, în timp ce stăteau la masă şi vorbeau 
şi se veseleau, apăru o femeie bătrână şi 
urâtă, urâtă, cu un nas lung, cât trei la un 
loc. De cum o zări, mireasa se ridică şi îi 
spuse: 

- Bună ziua, mătuşă! 

- Este acest monstru mătuşa miresei 
mele? întrebă mirat prințul. 

- Da! răspunse fata. 

- Dacă este aşa, să i se facă loc la 
masă, porunci prințul. 

Dar toți cei de față se strâmbară 
văzând înfăţişarea ei. Şi de-abia se mai 
obişnuiră nuntaşii să vadă acest chip urât, 
că îşi făcu apariţia o altă bătrână 
cocoşată. 

De cum o văzu, mireasa se ridică 
numaidecât şi spuse: 

- Bună ziua, mătuşă! 

Prinţul o întrebă din nou dacă 
femeia cea urâtă este mătuşa ei. Şi fata 
răspunse ca şi prima dată. Şi atunci prinţul 
porunci din nou să i se facă loc şi acestei 
bătrâne la masă. 

Dar nici nu se aşeză bine cea de-a 
doua mătuşă, că pe uşă apăru o femeie şi 
mai hidoasă. Avea un singur ochi, în loc 
de doi, mare cât o farfurie, roşu şi 
lăcrimos, de ţi-era groază să-l priveşti. 
Mireasa se ridică şi de astă-dată şi-şi 
salută mătuşa. 

Prinţul îşi întrebă din nou mireasa 
dacă într-adevăr  femeia-ciclop este 
mătuşa ei şi iarăşi porunci să i se facă loc 
la masă. Se aşeză şi ea, dar toţi invitaţii 
nu-şi mai puteau lua ochii de la cele trei 
femei. Erau una mai hidoasă ca alta. în 
cele din urmă, prinţul, curios, întrebă: 

- Cum de sunteţi voi mătuşele miresei 
mele? Mireasa mea este atât de gingaşă şi 
de frumoasă! 

- Am să-ţi spun eu, începu cea dintâi 
bătrână. Când eram şi eu tânără, eram la 
fel de frumoasă ca mireasa ta, dar apoi 
mi-a crescut nasul atât de lung, că nimeni 
nu se mai putea uita la mine. Şi asta, 
pentru că stăteam tot timpul şi torceam şi 
tot dând din cap când răsuceam aţa, 
nasul mi s-a tot lungit şi a ajuns ca acum. 
- Şi eu am fost tare frumoasă în 
tinereţe, ca fata aceasta, spuse cea de-a 
doua bătrânică. Dar am tot ţesut ziua şi 
noaptea, stând pe scaun, aşa că spatele mi 
s-a încovoiat şi am ajuns ca acum. 

- Şi eu am fost frumoasă în tinereţe, 
continuă a tre a bătrânică. Dar am tot 
brodat cât era ziua şi noaptea de lungă 
şi, tot uitându-mă fix, ochii mi s-au 
împreunat şi acum arăt astfel. 

-A, deci aşa! spuse prinţul uimit. De 
acum înainte n-am să-i mai cer soţiei să 
toarcă, să ţeasă sau să brodeze toată ziua 
şi toată noaptea, ci numai cât o vrea şi o 
putea ea, ca să rămână mereu frumoasă 
şi gingaşă ca acum. 


Sperietoarea din Dovre 


A FOST ODATĂ un bătrânel ce locuia 
într-un sat din Norvegia. 

într-o bună zi, când era la vânătoare 
prin pădure, prinse un cogeamite urs şi pe 
dată se hotărî să meargă la regele 
Danemarcei, să i-l arate. 

Pomi el la drum lung şi anevoios. 

Merse el ce merse până ce, în ajunul 
Anului Nou, ajunse la poalele muntelui 
Dovre. Se uită el de jur-împrejur cu luare- 
aminte şi în cele din urmă 

zări o colibă. îngheţat şi înfometat, se 
îndreptă iute într-acolo. 

în căsuţă locuia un om pe nume 
Halvor. Bătrânelul ciocăni la uşă şi îl 
întrebă pe omul din colibă dacă n-ar 
putea să-i găzduiască pe el şi pe ursul lui 
până a doua zi. 

- O, Doamne fereşte! spuse Halvor. 
Nu te pot găzdui, om bun, pentru că 
întotdeauna, în ajunul Anului Nou, vin 
troll-ii şi precis vă vor da afară, de-o să 
rămâneţi, în toiul nopţii, fără acoperiş 
deasupra capului şi tu şi ursul tău. 

- A, fii pe pace, Halvor, răspunse 
atunci bătrânelul. în grija asta poţi să mă 
găzduieşti liniştit, ursul meu poate să se 
ascundă în cuptor, iar eu în cămară. 

Atât de mult îl rugă bătrânelul pe 
Halvor să-l găzduiască, măcar pentru o 
noapte, încât, mai de voie mai .de nevoie, 
omul din colibă îl primi. 

Intrară ei în căsuţă şi acolo ce să vezi? 
Totul era aranjat pentru troll-i: masa era 
acoperită cu o pânză subţire şi albă ca 
neaua, brodată cu multă măiestrie, iar pe 
ea, numai bunătăţi - morun, cârnăciori şi 
vin din belşug - tot ce putea fi mai bun 
pentru un ospăț de zile mari. 

Darde-abia apucă  bătrânelul să 
privească în jur, când din depărtare se 
auziră troll-ii venind. 

Intrară pe rând pe uşă. Unii erau 
înalţi şi voinici, alţii mai mititei, unii 
aveau cozi lungi, alţii doar un ciot de 
coadă, iar unii aveau nasuri lungi ca nişte 
trompe, cu care mâncau, beau şi 
adulmecau totul în jur. 

Un troll mititel şi cam neastâmpărat, 
tot învârtindu-se prin odaie, zări ursul 
ascuns în cuptor şi ce se gândi el? Luă o 
bucată de cârnat, mare şi rumenă, o puse 
într-o frigăruie şi începu să o perpelească 
drept sub nasul ursului. 

- Spune, n-ai vrea şi tu o bucăţică? îl 
întrebă troii-ui pe urs ca să-l necăjească 
niţel. 

Trezit din amorţeală, ursul se sculă 
şi ieşi din cuptor. La vederea lui, toţi 
troll-ii, cu mic cu mare, dădură buzna pe 
uşă afară înspăimântați. 

A doua zi, bătrânelul plecă mai 
departe cu ursul lui, spre regele 
Danemarcei. 

Un an mai târziu, tot în ajunul Anului 
Nou, Halvor merse pe la amiază în pădure. 
Şi mergând aşa se tot gândea că 
sărbătoarea de sfârşit de an îi va aduce 
din nou pe troll-i musafiri nepoftiţi în 
căsuţa sa. 

Deodată se auziră strigăte din 

pădure: 

- Halvor, Halvor! 

Era un troll. 

- Mai ai şi acum în casă sperietoarea 
aceea 
pe care ai avut-o şi anul trecut? îl întrebă, 
de la 
distanţă, pe Halvor. 

-A, da, stă frumos în cuptor, spuse 
Halvor, şi e mai mare şi mai rotofeie. Ba-i 
chiar şi mai sprintenă. 

-Atunci nu mai venim niciodată la 
tine! strigă troll-ul şi-o zbughi în pădure. 

De atunci, nici urmă de troll în 
căsuţa lui Halvor, care putu, în sfârşit, să 
guste liniştit din bucatele sale în ajun de 
sărbătoarea Anului Nou. 


De ce ursul e ursuz 


CU ANI ŞI ANI ÎN URMĂ, într-o 
iarnă geroasă de nu-i mai putea ţine 
piept nici o vieţuitoare, nu aşteptau 
altceva cu toatele decât să vină vremea 
călduroasă. Dar, iarna aceea îngrozitor 
de friguroasă nici gând să treacă... Şi 

animalele, în jurul focului, începură să 
ţină sfat ce e de făcut, ajungând la 
concluzia că cineva o fi ascuns vara 
undeva departe, bucurându-se singur de 
ea, în timp ce toate celelalte animale 
aveau să îngheţe de frig. De aceea se 
hotărâră să plece în căutarea verii. 

într-un ţinut departe-departe, trăia 
un urs uriaş, negru şi, din câte aflaseră 
ele, ursul acela furase vara şi o ţinea 
acum numai pentru el. Şi trecură peste 
mări şi ţări, şi iată-le pe bietele animale 
ajunse pe meleagurile ursului cel negru şi 
uriaş, care vârâse vara într-un sac. 
Merseră drept la el, dar ursul nu era 
acasă, căci se dusese la vânătoare cu 
barca lui de-a lungul apei. Atunci veverița 
îi spuse şoricelului: 

- Cât timp vânează ursul, tu aleargă la 
barcă şi roade-i vâslele; între timp, noi 
scotocim peste tot până dăm de sacul 
unde a pitit vara; şi ursul n-o să ne mai 
găsească aici, fiindcă n-o să mai aibă 
vâsle să conducă barca şi să ajungă la 
timp acasă. 

Şoricelul se duse într-un suflet să 
ronţăie vâslele, mândru că el le putea da 
un ajutor atât de mare suratelor lui. Şi, 
cât ai clipi, el roase amândouă vâslele, 
încât de la prima izbitură în 

apă aveau să se facă patru, din două, câte 
erau. între timp, animalele, scotocind 
peste tot, prin vizuina ursului cel negru, 
dădură în cele din urmă şi de sacul unde 
era ferecată vara. 

Terminând ursul cu vânatul, se 
întoarse iar la barcă; dar, când începu să 
vâslească, i se  frânseră amândouă 
vâslele. Cobori din nou în pădurice, să-şi 
făurească alte vâsle. în acest timp, 
animalele, bucuroase, alergau ca vântul, să 
aducă vara cât mai iute înapoi la ele 
acasă. Când sosi şi ursul în vizuina lui, ele 
erau hăt-departe; şi pe unde treceau, 
vara  încălzea în calea ei toate 
vieţuitoarele rebegite, rămase acasă şi 
aproape degerate de frig, pentru că 
veverița, grijulie, desfăcuse gura sacului. 
Numai în culcuşul ursului cel negru nu 
mai era cald. De cum se înapoie, dihania 
îşi dădu seama că cineva îi furase vara, 
fiind acum la el totul rece ca gheaţa. 
Rămase deci zgribulit şi ursuz. Şi de 
asemenea şi ursacii lui au rămas nişte 
ursuzi, şi n-au prea legat mari prietenii cu 
alte animale. Se spune că şi oamenii l-au 
dat întotdeauna de exemplu ca singuratic, 
morocănos şi posac. 


9 - Poveşti nemuritoare - cd. 78 


Askeladd cel şiret 


A FOST ODATĂ un om sărac care 
avea trei fii. După moartea lui, cei doi fii 
mai mari vroiau să plece în lume să-şi 
caute norocul. Cel mic, însă, nu vroia 
defel să meargă cu ei. 

- Ei, şi tu acuma! îi spuseră fraţii. 
Nu eşti 
bun decât să stai şi să scormoneşti în 
cenuşă. 

- O să merg singur! răspunse 

Askeladd. 

Cei doi plecară la curtea regelui. 

Acolo fură 
primiţi ca slugi, unul pe lângă grăjdar şi 
celălalt pe lângă grădinar. Askeladd o luă 
şi el din loc. Luă cu el o barcă mare, 
singurul lucru care le rămăsese de la 
părinţi şi pe care ceilalţi doi nu o 
băgaseră în seamă. Era greu de cărat, 
dar nu voia să se despartă de ea. După 
ce merse o bucată de drum, ajunse şi el 
la curtea regelui şi ceru să intre slugă. îi 
răspunseră că nu aveau nevoie de el. 
Askeladd se rugă însă aşa de frumos, 
încât, până la urmă, i se dădu voie să 
stea la bucătărie şi să care apă 
bucătăresei. Era priceput şi harnic, şi 
curând îl îndrăgiră toţi. 

Fraţii săi erau leneşi, aşa că mâncau 
mereu bătaie şi primeau şi simbrie mai 
mică, drept care 

tare îl mai pizmuiau pe Askeiadd, văzând 
că lui îi mergea mai bine. 

Chiar în mijlocul curţii de pe lângă 
palatul regelui, pe malul unei ape mari, 
locuia un troll care avea şapte rațe de 
aur. Rațele înotau pe apă, aşa că puteau 
fi văzute din palatul regelui, care tare ar 
mai fi vrut să fie ale lui. 

într-o bună zi, fraţii lui Askeiadd îi 
spuseră grăjdarului: 

- Fratele nostru s-a lăudat că poate 
să-i 
aducă regelui cele şapte rațe de aur. 

Este lesne de închipuit că nu a trecut 
multă vreme până ce grăjdarul i-a spus 
regelui cele auzite. Regele îl chemă pe 
Askeiadd la el şi îi spuse: 

- Fraţii tăi zic că te-ai lăudat că poţi 
să-mi aduci rațele de aur, aşa că trebuie să 
mi le aduci! 

- Nici n-am spus, nici n-am gândit 
una ca asta! răspunse băiatul. 

Dar regele o ţinea una şi bună: 

- Dacă aşa ai spus, aşa să şi faci! 

- Bine, bine! spuse Askeiadd. Acum, că 
n-am încotro, dă-mi nişte secară şi nişte grâu şi 
am să-ncerc. 

Căpătă cele cerute, le puse în barca 
pe care o luase de acasă şi porni cu ea pe 
apă. Când 

ajunse pe celălalt mal, merse numai pe 
marginea apei, tot aruncând grăunţe. 
Până la urmă, prinse toate cele şapte rațe 
de aur, le puse în barcă şi vâsli cât de 
repede putu. 

Când ajunse în mijlocul apei, se ivi 

troll-ul. 

-Tu mi-ai furat cele şapte rațe de aur? 

urlă el. 

- Da! răspunse băiatul. 

- Te mai întorci? îl mai întrebă troll- 
ul. 

- S-ar putea, răspunse Askeladd. 

Când se întoarse cu cele şapte rațe 
de aur, fu mare bucurie la palat. însuşi 
regele îl lăudă. 

Dar fraţii lui Askeladd se înfuriară şi 
mai tare şi îl pizmuiau acum mai ceva ca 
înainte. Aşa că scorniră acum - şi i-o 
spuseră şi grăjdarului - că Askeladd se 
lăudase că, dacă vrea, îi poate aduce 
regelui cuvertura troll-ului, cusută cu fire 
de aur şi argint. Grajdarul nu întârzie nici 
de această dată să îi aducă la cunoştinţă 
regelui cele auzite. Regele îi spuse 
băiatului că auzise de la fraţii lui că îi 
poate aduce cuvertura troll-ului, cusută cu 
fire de aur şi de argint şi că acum trebuia 
să i-o aducă; de nu, unde îi stau 
picioarele, acolo îi va sta şi capul. 
Askeladd îi răspunse că nici nu gândise, 
nici nu spusese una ca aceasta, dar nu îi 
ajută la nimic. Aşa că ceru să i se dea trei 
zile să se pregătească. 

După ce trecură cele trei zile, băiatul 
o pomi din nou cu barca. Vâsli aproape de 
mal, iscodind, în cele din urmă, văzu că 
troll-ul întindea o cuvertură pe stâncă, la 
aerisit. Când acesta intră în munte, 
Askeladd o înşfacă şi vâsli înapoi cât putu de 
repede. 

Pe la jumătatea drumului, se ivi şi 

troll-ul: 

- Tu eşti cel care mi-a furat acum 
cuvertura 
cusută cu fire de aur şi argint? 
- Da! răspunse băiatul. -Ai să mai vii 
de multe ori? 
- Se prea poate! spuse Askeladd. 

Când se întoarse cu cuvertura de aur 
şi argint, îl îndrăgiră toţi şi mai mult şi fu 
primit în slujba regelui. Fraţii lui 
Askeladd, însă, seînfuriară şi mai mult şi îl 
pizmuiau şi mai tare. Ca să se răzbune pe 
el, îi spuseră grăjdarului: 

- Acum fratele nostru se laudă cum că-i 


poate 
aduce regelui harpa de aur pe care o are troll- 
ul. Când 


o auzi, te înveseleşti şi nu te mai întristezi 
niciodată. 

Şi grăjdarul se duse din nou la rege şi îi 
povesti cele auzite, iar acesta îl chemă pe 
băiat şi îi spuse: 

- De vreme ce-ai spus-o, acum trebuie 


s-o şi 
faci! Dacă reuşeşti, ţi-o dau pe fata mea 
de soţie 


şi jumătate din regat, iar de nu, unde-ţi 
stau 
picioarele, acolo-ţi va sta şi capul. 

- Nici n-am spus, nici n-am gândit 


una ca 
asta! zise Askeladd. Dar cum n-am 
încotro, am 


să-ncerc. Am însă nevoie de şase zile să 
mă 
pregătesc. 

I se dădură cele şase zile. Dar când 
trecură, trebui să plece la drum. Luă un 
cui, o nuieluşă de mesteacăn, şi o lumânare 
în buzunar şi pomi. Vâsli pe lângă mal, 
pândind să vadă ce se întâmplă. Nu peste 
multă vreme, se ivi şi troll-ul. 

- Tu eşti cel care mi-a furat cele şapte 
rațe de aur? urlă el. 
- Da! răspunse băiatul. 

-Tu eşti cel care mi-a furat şi cuvertura 
cusută cu fire de aur şi de argint? îl mai 
întrebă troll-ul. 

- Da! răspunse Askeladd. 

Troll-ul îl înşfacă şi îl duse în munte. 

- Uite, fata mea, l-am adus pe cel 


care 
mi-a luat rațele de aur şi cuvertura cu 
fire de 


aur şi de argint. Să-l ţinem o vreme în 
cocina 

de îngrăşat porci, apoi să-l tăiem şi să ne 
chemăm neamurile la masă. 

Fata îl duse pe Askeladd în cocină şi 
îl ţinură acolo opt zile încheiate, timp în 
care căpătă de mâncat şi de băut oricât 
şi orice îşi putea dori mai mult. 

Când trecură cele opt zile, troll-ul îi 
spuse fetei să se ducă să-i taie degetul mic 
ca să vadă dacă se îngrăşase. 

Se duse fata troll-ului la cocină. 

- Dă-mi degetul mic! îi spuse ea. 

Dar Askeiadd scoase cuiul şi o 

înţepă. 

- Oh, nu! E tare ca fierul, spuse ea 
când se 
întoarse. încă nu e bun. 

Mai trecură alte opt zile, doar că de 
data aceasta Askeiadd scoase nuieluşa de 
mesteacăn. 

- E ceva mai bine, îi spuse troll-ului 
fata, când 
se întoarse în casă. Dar e încă tare ca 
lemnul. 

După alte opt zile, troll-ul îi spuse 
fetei să se ducă să vadă dacă s-a îngrăşat 
băiatul. 

De data aceasta, Askeiadd îi întinse 
lumânarea. 

-Acuma e destul de bun, zise ea. 

- Bine, spuse troll-ul. Mă duc să chem 


oaspeţii, 
între timp, tu taie-l şi fă-l jumătate 
friptură, iar 


jumătate pune-l la fiert. 

După ce plecă troll-ul, fata se duse să 
ascută un cuţit mare şi lung. 
- O să mă tai cu cuțitul ăsta? o 
întrebă Askeiadd. 
- Ba bine că nu! răspunse fata. 


135 


- Da' nu e ascuţit, zise băiatul. Hai să-l 
ascut 
eu, să-mi poţi lua mai uşor viaţa. 

Şi fata îi dădu cuțitul, iar Askeladd 
începu pe dată să-l ascută. 

- la să-l încerc pe coada ta, spuse el 
după 
o vreme. 

Fata îi dădu voie. Dar chiar în clipa în 
care îi întindea coada, Askeladd îi trase 
capul pe spate şi i-l tăie. Apoi făcu 
jumătate friptură şi cealaltă jumătate o 
puse la fiert. Puse bucatele pe masă, se 
îmbrăcă cu hainele fetei şi se aşeză într- 
un colţ. 

Când veni troll-ul acasă cu oaspeţii, o 
rugă pe fată, căci credea că ea este acolo, 
să vină şi ea să mănânce. 

- Nu! răspunse Askeladd. Nu vreau să 
mănânc. Tare sunt tristă şi obosită. 

- Oh, dar e şi pentru asta leac! zise 
troll-ul. la harpa de aur şi cântă. 

- Da' unde e? mai întrebă băiatul. 

- Doar ştii unde, ai cântat ieri la ea, 
e 
atârnată deasupra uşii! răspunse troll-ul. 

Băiatul nu aşteptă să i se spună de 
două ori; luă harpa şi tot intra şi ieşea din 
casă cântând. Dar, deodată, fugi la barcă 
şi vâsli atât de tare, încât apa făcea 
spumă în jurul bărcii. 


136 


După o vreme, troll-ului i se păru că 
fata este de prea mult timp afară şi ieşi să 
o caute, să vadă ce i s-a întâmplat. Pe fată 
nu o găsi, în schimb îl zări pe băiat în 
barcă, departe, pe apă. 

- Tu eşti cel care mi-a furat cele şapte 
rațe de aur? urlă troll-ul. 

- Da! răspunse băiatul. 

- Tu eşti cel care mi-a furat şi 
cuvertura cu fire de aur şi de argint? 

- Da! răspunse Askeladd. 

- Mi-ai luat acum şi harpa de aur? mai 
strigă troll-ul. 

- Da, şi pe ea! zise băiatul. 

- Deci nu te-am mâncat? 

- Nu, pe fata ta ai mâncat-o! răspunse 

băiatul. 

Când auzi aşa ceva, troll-ul fu atât de 

îndurerat, 
încât plesni. Iar Askeladd vâsli înapoi spre 
casă, ducând cu el şi o mulțime de aur şi 
de argint, atât cât putea duce barca. 

Când ajunse la curtea regelui cu 
harpa de aur, se însura cu fiica acestuia şi 
căpătă o jumătate din regat, după cum îi 
făgăduise regele. Până şi fraţii săi se 
aleseră cu o răsplată, întrucât Askeladd 
socotea că îi doriseră binele când 
spuseseră ceea ce inventaseră despre el. 

Liliacul înfumurat 


ODATĂ, într-o toamnă foarte 

friguroasă, un liliac zbura de colo până 
colo, văitându-se cât îi era de frig. 
Auzindu-l vulturul, de care se temeau şi 
ascultau toate păsările cerului, îl întrebă: 
- Ce-i cu tine, liliacule, de eşti atât de 
rebegit şi tremuri tot? 
- Mi-e frig. Nu mă vezi ce golaş sunt? 
Toate păsările sunt împodobite cu felurite 
pene, numai eu sunt aşa! îi răspunse 
îndurerat liliacul. 

Vulturul zbură, dar nu mai înainte de 
a-i fi făgăduit liliacului că nu va uita cele 
ce i-a spus şi că va avea grijă de el. Ţinu 
sfat mai-marele păsărilor şi reuşi să le 
convingă pe toate zburătoarele din jurul 
lui să se îndure măcar de o pană fiecare, 
ca să-l ferească de frig pe bietul liliac. Şi 
toate în cor se arătară mulţumite să-l ajute. 

Deodată, liliacul se pomeni cu stoluri- 
stoluri de păsări, care mai de care să-i 
ofere cu generozitate câte o pană, după 
cum îi făgăduise vulturului, încât, în 
puţin timp, liliacul ajunse mai frumos 
decât oricare dintre ele. Căci, cu o pană de 
la una şi cu o pană de la alta, liliacul avea o 
mândreţe 

de pene colorate, mai ceva decât pasărea 
paradisului... 

în uimirea tuturor păsărilor, se repezi 
în zbor deasupra unei ape, să se 
oglindească. Şi rămase cu ochii pironiţi 
multă vreme asupra propriului său chip din 
apă. De a doua zi îşi schimbă însă şi firea. 
Şi de unde până atunci liliacul era sfios, ba 
chiar umil, din ziua în care păsările toate îl 
împodobiseră cu penele lor, devenise 
înfumurat şi răutăcios. 

Aflând de această schimbare, 
vulturul din nou ţinu sfat cu păsările, dar 
singur liliacul nu vru să se ducă, de 
înfumurat ce devenise. La rugăminţile 
păsărilor, de a-şi lua penele înapoi, 
vulturul consimţi. 

Aşa cum se grăbiseră să i le 
dăruiască, tot astfel fiecare pasăre se 
repezea să-şi ia pana înapoi. Şi, de ciudă, 
îl mai şi înţepau cu ciocurile lor. 
Neputincios, liliacul se lăsă jumulit. De 
ruşine, când se văzu iarăşi despodobit, îşi 
întinse larg aripile şi zbură departe, 
departe, ca să se ascundă, golaş aşa cum 
rămăsese, şi până în ziua de azi nu mai 
zboară decât noaptea. 


Ursul nerecunoscător 


ODATĂ, un urs alb stătea tolănit la 
soare şi privea oceanul. în depărtare, pe un 
bloc plutitor, i se păru că desluşeşte un 
grup de pui de focă. 

- Departe mai sunt! Dacă ar fi fost 
mai 
aproape, ce m-aş mai fi înfruptat! oftă 
adânc ursul. 

în clipa următoare, vântul îi şuieră în 

urechi: 

- Ajută-mă să-mi recapăt forţele; 
suflă cu 
toată puterea ta şi mă vei dezmorţi şi pe 
mine! 

Pe urmă, te voi răsplăti, suflând spre focile 
acelea 
şi mânându-le în direcţia ta! 

La asemenea răsplată, ursul nu mai 
stătu pe gânduri şi, cu toată puterea lui 
ursească, suflă din adâncul plămânilor. 
Vântul se simţi şi el din nou puternic şi 
într-adevăr într-o clipă toţi puii de focă 
erau sub nasul ursului; dintr-un salt 
ajunseră pe blocul său de gheaţă şi, într-un 
fulger, nu mai rămase decât ursul victorios 
pe gheaţa sclipitoare. Sătul, se tolăni din 
nou şi se lăsă cuprins de o mare lenevie. Dar 
nu trecu mult şi vântul iar îşi pierdu 
puterile şi, amintindu-şi că-l mai ajutase o 
dată ursul, îi şuieră: 

- Ursule, mai ajută-mă o dată, şi-ţi voi 
fi iarăşi 
recunoscător! 

- Nu vezi că sunt gata să adorm? 
Lasă-mă 
în pace! Acum nu mai am poftă de nimic, 
decât 
de un somn bun! răspunse ursul, 
nepăsător la 
rugăminţile vântului. 

Şi vântul, ruşinat de refuzul ursului, 
se îndepărtă abătut şi fără vlagă, în 
larg... 

Dar de țărm se apropiau mai mulţi 

vânători. 

Ursul alb, de somnoros ce era, nici 
nu-i  adulmecase... Visa pe gheaţa 
plutitoare şi de nimfe nu-i păsa! De 
bucurie, unul dintre vânători, când zări ce 
urs frumos şi voinic plutea nu prea 
departe de țărm, strigă cât îl ţinu gura: 

- la te uită, ce frumos moţăie ursul 
acela 
alb pe blocul de gheaţă! 

La strigătul lui de bucurie se trezi şi 
ursul, înspăimântat de ceea ce-l aştepta. 
Chemă disperat vântul în ajutor să-l ducă 
mai departe de puştile ucigătoare. Dar 
vântul şi dacă l-ar fi auzit, deşi acum era 
departe de ţărmul oceanului, tot nu s-ar 
mai fi întors din drum pentru un urs 
nerecunoscător, cu atât mai mult cu cât 
nici nu fusese în stare să-şi recapete 
singur forţele. 

Şi ursul... cât era el de frumos şi mai 
ales de voinic, a picat ca un urs de jucărie 
în mâinile vânătorilor. 

